9.  การจัดการ

    1.  โครงสร้างการจัดการ

เพื่อให้เกิดประสิทธิภาพการทำงานและให้บริการลูกค้าได้ดี ธนาคารได้แบ่งกลุ่มธุรกิจออกเป็น 5
กลุ่ม ธุรกิจได้แก่ 1) ธุรกิจสินเชื่อรายย่อย 2) ธุรกิจสินเชื่อเพื่อพัฒนาโครงการที่อยู่อาศัย 3)
ธุรกิจสินเชื่อธุรกิจ 4) ธุรกิจเงินฝากและการตลาด 5) ธุรกิจบริหารหนี้
นอกจากนั้นเป็นหน่วยงานสนับสนุนกลุ่มธุรกิจดังกล่าว เช่นสายปฏิบัติการ สายการเงินและงบประมาณ
สายเทคโนโลยีสารสนเทศ สายบริหารทรัพยากรบุคคล สายผลิตภัณฑ์ธนาคาร
สายกำกับการปฏิบัติงานตามกฎเกณฑ์ สายตรวจสอบภายใน สายบริหารความเสี่ยง
และสำนักกรรมการ ทำหน้าที่สนับสนุนการทำงาน ซึ่งรวมถึงการควบคุมและกำกับดูแลกิจการ
ในขณะที่เพื่อให้เกิดประสิทธิภาพการบริหารงานธนาคารมีการแบ่งโครงสร้างกรรมการธนาคาร
จำนวนทั้งสิ้น 5 ชุด ได้แก่ คณะกรรมการธนาคาร คณะกรรมการตรวจสอบ
คณะกรรมการสรรหาและกำหนดค่าตอบแทน คณะกรรมการบริหารความเสี่ยง
และคณะกรรมการบริหาร รายละเอียดของ คณะกรรมการแต่ละชุดมีดังนี้

1.  คณะกรรมการธนาคาร ในฐานะตัวแทนของผู้ถือหุ้น คณะกรรมการธนาคารมีบทบาท หน้าที่
    และความรับผิดชอบในการดำเนินกิจการของธนาคารให้มีความมั่นคง มีผลตอบแทนที่ดี
    ด้วยความซื่อสัตย์สุจริต และพึงหลีกเลี่ยงปัญหาในเรื่องความขัดแย้งทางผลประโยชน์
    โดยมีขอบเขตอำนาจ และหน้าที่ ดังนี้

-   กำหนดนโยบาย และเป้าหมายเชิงกลยุทธ์ในภาพรวมของธนาคาร
    พิจารณาอนุมัติแผนกลยุทธ์ตามที่คณะกรรมการบริหารเสนอ
    และกำกับควบคุมดูแลให้คณะกรรมการบริหารดำเนินการให้เป็นไปตามแผนงานที่ได้รับการอนุมัติไว้อย่างมีประสิทธิภาพและประสิทธิผล

-   จัดให้มีบทบัญญัติเกี่ยวกับการกำกับดูแลที่ดีตามหลักธรรมาภิบาลในเรื่อง
    จริยธรรมทางวิชาชีพของกรรมการ ผู้บริหารและพนักงาน เพื่อเป็นแนวทางปฏิบัติภายในองค์กร
    และมีจริยธรรมในการดำเนินธุรกิจ
    มีความรับผิดชอบต่อผู้ที่เกี่ยวข้องทุกฝ่ายอย่างเท่าเทียมกันโดยสม่ำเสมอ
    พึงหลีกเลี่ยงปัญหาในเรื่องความขัดแย้งทางผลประโยชน์

-   จัดให้มีการตรวจสอบภายใน
    และให้มีการรายงานข้อมูลอย่างเพียงพอแก่คณะกรรมการธนาคารเพื่อทราบถึงผลการดำเนินงานที่ผ่านมา
    และแนวโน้มการดำเนินงานในอนาคต

-   กำกับดูแลให้คณะกรรมการบริหารความเสี่ยง มีการกำหนดนโยบาย กระบวนการ
    และการควบคุมทางด้านการบริหารความเสี่ยงประเภทต่างๆ ที่เกิดขึ้น
    โดยจะต้องครอบคลุมความเสี่ยงด้าน กลยุทธ์ ด้านเครดิต ด้านตลาด ด้านสภาพคล่อง
    และด้านการปฏิบัติงาน

-   พิจารณาแต่งตั้ง กำหนดอำนาจหน้าที่ของผู้บริหารตั้งแต่ระดับประธานสายขึ้นไป
    และคณะกรรมการเฉพาะด้านชุดต่างๆ เพื่อช่วยดูแลการบริหารให้เป็นไปตามนโยบายที่กำหนด
    ได้แก่ คณะกรรมการตรวจสอบ คณะกรรมการสรรหาและกำหนดค่าตอบแทน
    คณะกรรมการบริหารความเสี่ยง และคณะกรรมการบริหาร เป็นต้น

-   ให้ความเห็นชอบรายงานทางการเงินประจำปี ที่ผ่านการตรวจสอบจากผู้สอบบัญชี
    และการสอบทานของคณะกรรมการบริหาร และคณะกรรมการตรวจสอบแล้ว
    เพื่อขอการรับรองจากที่ประชุม ผู้ถือหุ้น และรับทราบความเห็นจากผู้สอบบัญชี (Management
    Letter) พร้อมความเห็นจากคณะกรรมการบริหาร

-   ดำเนินการภายในขอบเขตของกฎหมาย วัตถุประสงค์ ข้อบังคับของธนาคาร
    และตามมติที่ประชุมใหญ่ผู้ถือหุ้น

นอกจากนี้คณะกรรมการธนาคารอาจแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการของธนาคารได้ด้วยค่าใช้จ่ายของธนาคาร
คณะกรรมการธนาคารมี

-   การประชุมอย่างน้อย 3 เดือนครั้ง องค์ประชุมจะต้องประกอบด้วยกรรมการไม่น้อยกว่ากึ่งหนึ่ง
    ของจำนวนกรรมการทั้งหมดและมติที่ประชุมใช้เสียงข้างมากของกรรมการที่เข้าประชุม

โดยคณะกรรมการธนาคารประกอบด้วย กรรมการจำนวนทั้งสิ้น 10 คน แบ่งเป็นกรรมการอิสระ 5
คน กรรมการที่เป็นผู้บริหาร 3 คน กรรมการที่มิใช่ผู้บริหาร 2 คน และเลขานุการบริษัทจำนวน 1
คน ดังนี้

1.  นางสาวนวพร เรืองสกุล ประธานกรรมการ กรรมการอิสระ

2.  นายพิชัย ดัชณาภิรมย์ ประธานกรรมการตรวจสอบ กรรมการอิสระ

3.  นายมานพ พงศทัต ประธานกรรมการสรรหาและกำหนดค่าตอบแทน กรรมการอิสระ

4.  นายเชษฐ์ ภัทรากรกุล กรรมการอิสระ

5.  นายธานินทร์ จิระสุนทร กรรมการอิสระ

6.  *นายประวิทย์ วรุตบางกูร กรรมการที่ไม่ได้เป็นผู้บริหาร

7.  *นายสุรพล กุลศิริ กรรมการที่ไม่ได้เป็นผู้บริหาร

8.  *นายประชา ชำนาญกิจโกศล กรรมการที่เป็นผู้บริหาร

9.  นายสุพล วัธนเวคิน กรรมการที่เป็นผู้บริหาร

10. *นายธวัชไชย สุทธิกิจพิศาล กรรมการผู้จัดการใหญ่ และกรรมการที่เป็นผู้บริหาร

  นางสินีนาถ เดชะคุปต์ เลขานุการบริษัท

  หมายเหตุ* เป็นกรรมการมีอำนาจลงนามผูกพันธนาคาร

2.  คณะกรรมการตรวจสอบ ปฏิบัติงานตามหน้าที่ที่คณะกรรมการธนาคารมอบหมาย ดังนี้

-   สอบทานให้ธนาคารมีการรายงานทางการเงินอย่างถูกต้องและเพียงพอ

-   สอบทานให้ธนาคารมีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสม และมีประสิทธิภาพ

-   สอบทานให้ธนาคารปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของธนาคาร

-   พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีธนาคาร
    และเสนอค่าตอบแทนผู้สอบบัญชีของธนาคาร

-   พิจารณาการเปิดเผยข้อมูลของธนาคารในกรณีเกิดรายการที่เกี่ยวโยงกัน
    หรือรายการที่อาจมีความ ขัดแย้งทางผลประโยชน์ ให้มีความถูกต้องและครบถ้วน

-   กำหนดหน้าที่ของคณะกรรมการตรวจสอบ ตลอดจนการเปลี่ยนแปลงในองค์ประกอบ
    รวมทั้งการเปลี่ยนแปลงที่มีนัยสำคัญต่อการปฎิบัติงานของคณะกรรมการตรวจสอบ

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   รายงานต่อคณะกรรมที่พบหรือมีข้อสงสัย รายการที่เกิดความขัดแย้งทางผลประโยชน์
    การทุจริตและการฝ่าฝืนกฎหมายว่าด้วยธุรกิจสถาบันการเงิน

-   

-   

-   คณะกรรมการตรวจสอบมีอำนาจในการตรวจสอบ และสอบสวนผู้ที่เกี่ยวข้อง
    และเรื่องที่เกี่ยวข้องภายใน ขอบเขตของอำนาจและหน้าที่
    คณะกรรมการตรวจสอบต้องมีอำนาจในการว่าจ้าง หรือนำเอาผู้เชี่ยวชาญ
    เฉพาะด้านมาช่วยงานตรวจสอบ
    และสอบสวนได้ตามที่คณะกรรมการตรวจสอบพิจารณาว่าเหมาะสม

-   

-   คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่าเมื่อมีความจำเป็น
    คณะกรรมการ ตรวจสอบอาจเชิญฝ่ายจัดการ
    หรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้คณะกรรมการตรวจสอบต้องประสานงานกับคณะกรรมการบริหารความเสี่ยง
    เพื่อให้มีการปฏิบัติงานเป็นไปตามกรอบนโยบายการ บริหารความเสี่ยงของธนาคารหรือ
    ปฏิบัติการอื่นใดตามที่คณะกรรมการธนาคารมอบหมาย
    ด้วยความเห็นชอบจากคณะกรรมการตรวจสอบ

โดยองค์ประชุมของคณะกรรมการตรวจสอบ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด
และมติที่ประชุมใช้เสียงข้างมากของกรรมการที่เข้าประชุม
โดยคณะกรรมการตรวจสอบของธนาคารมีประธานกรรมการและกรรมการทุกท่านเป็นกรรมการอิสระ
คณะกรรมการตรวจสอบประกอบด้วยกรรการ 3 คนดังนี้

1.  นายพิชัย ดัชณาภิรมย์ ประธานคณะกรรมการตรวจสอบ

2.  นายมานพ พงศทัต กรรมการ

3.  นายเชษฐ์ ภัทรากรกุล กรรมการ

นายเกรียงศักดิ์ ศุกร์คณาภรณ์ เลขานุการ

3.  คณะกรรมการสรรหาและกำหนดค่าตอบแทน มีองค์ประกอบคณะกรรมการ
    และขอบเขตอำนาจหน้าที่ ดังนี้

-   กำหนดนโยบาย หลักเกณฑ์
    และวิธีการในการสรรหากรรมการและผู้บริหารระดับสูงตั้งแต่ระดับรองกรรมการผู้จัดการใหญ่ขึ้นไป
    เพื่อเสนอคณะกรรมการธนาคารพิจารณาอนุมัติ

-   คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่างๆ ดังต่อไปนี้

    -   กรรมการ

    -   กรรมการในคณะกรรมการชุดย่อย ที่ได้รับมอบหมายอำนาจหน้าที่
        และความรับผิดชอบโดยตรงจากคณะกรรมการธนาคาร

    -   ผู้บริหารระดับสูงตั้งแต่รองกรรมการผู้จัดการใหญ่ขึ้นไป

-   ดูแลให้คณะกรรมการธนาคารมีขนาด และองค์ประกอบที่เหมาะสมกับองค์กร
    โดยคำนึงถึงคุณสมบัติของคณะกรรมการธนาคารที่ต้องประกอบด้วยบุคคลที่มีความรู้ความสามารถ
    และประสบการณ์ในด้านต่างๆ

-   เปิดเผยนโยบายการสรรหา
    และรายละเอียดของกระบวนการสรรหาในรายงานประจำปีของธนาคาร

-   กำหนดนโยบายการจ่ายค่าตอบแทน และผลประโยชน์อื่น ที่ให้แก่กรรมการ
    และผู้บริหารระดับสูงตั้งแต่รองกรรมการผู้จัดการใหญ่ขึ้นไป

-   กำหนดแนวทางการประเมินผลงานของกรรมการและผู้บริหารระดับสูงตั้งแต่รองกรรมการผู้จัดการใหญ่ขึ้นไป
    เพื่อพิจารณาปรับผลตอบแทนประจำปีโดยคำนึงถึงหน้าที่ความรับผิดชอบและความเสี่ยงที่เกี่ยวข้อง
    รวมถึงความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณา

-   เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการกำหนดค่าตอบแทนไว้ในรายงานประจำปี

-   วางแผนและดำเนินการสรรหาผู้สืบทอดตำแหน่งตั้งแต่รองกรรมการผู้จัดการใหญ่ขึ้นไปต่อคณะกรรมการธนาคาร

โดยคณะกรรมการสรรหาและกำหนดค่าตอบแทน มีการประชุมอย่างน้อยปีละ 2 ครั้ง องค์ประชุม
ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม และมีองค์ประกอบคณะกรรมการ ประกอบด้วย
กรรมการจำนวน 3 คน โดยประธานกรรมการเป็นกรรมการอิสระ ที่เหลือเป็นกรรมการอิสระ 1
คนและกรรมการที่มิใช่กรรมการอิสระ 1 คนดังนี้

  1. นายมานพ พงศทัต ประธานคณะกรรมการสรรหาและกำหนดค่าตอบแทน

  2. นายเชษฐ์ ภัทรากรกุล กรรมการ

  3. นายสุรพล กุลศิริ กรรมการ

  นางสาวนุจรี ศิษฏศรีวงศ์ เลขานุการ

4.  คณะกรรมการบริหารความเสี่ยง มีองค์ประกอบคณะกรรมการ และขอบเขตอำนาจหน้าที่ ดังนี้

-   กำหนดนโยบายการบริหารความเสี่ยงโดยรวมของธนาคาร
    ที่ครอบคลุมความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์
    ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง
    และความเสี่ยงด้านปฏิบัติการ โดยรวมถึงความเสี่ยงด้านกฎหมาย และชื่อเสียงของธนาคาร

-   วางกลยุทธ์ให้สอดคล้องกับนโยบายการบริหารความเสี่ยงของธนาคาร ให้สามารถประเมิน
    ติดตามผล และกำกับดูแลปริมาณความเสี่ยงให้อยู่ในระดับที่เหมาะสม
    รวมถึงนโยบายและหลักเกณฑ์ในการกันสำรองสำหรับสินทรัพย์จัดชั้น

-   ทบทวนความเพียงพอของนโยบาย และระบบการบริหารความเสี่ยง
    โดยรวมถึงความมีประสิทธิผลของระบบ และการปฏิบัติตามนโยบายที่กำหนด

-   รายงานผลการปฏิบัติงานต่อคณะกรรมการธนาคารอย่างสม่ำเสมอ
    เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนดและแจ้งให้คณะกรรมการตรวจสอบเพื่อทราบ

นอกจากนั้นคณะกรรมการบริหารความเสี่ยงจะต้องมีการประชุม อย่างน้อย 3 เดือนครั้ง องค์ประชุม
ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด มติที่ประชุม
ใช้เสียงข้างมากของกรรมการที่เข้าประชุม คณะกรรมการบริหารความเสี่ยง
ประกอบด้วยกรรมการจำนวน 9 คน ดังนี้

1.  นายสุพล วัธนเวคิน ประธานกรรมการ

2.  นายธวัชไชย สุทธิกิจพิศาล กรรมการ

3.  นายชวลิต จินดาวณิค กรรมการ

4.  นางสาวฐิตินันท์ วัธนเวคิน กรรมการ

5.  นายปฐม อมรเดชาวัฒน์ กรรมการ

6.  นายประชา ชำนาญกิจโกศล กรรมการ

7.  นายศราวุธ จารุจินดา กรรมการ

8.  นางสินีนาถ เดชะคุปต์ กรรมการ

9.  นายเกรียงศักดิ์ ศุกร์คณาภรณ์ กรรมการ

นายศิวพงษ์ พลังตระกูล เลขานุการ

5.  คณะกรรมการบริหาร คณะกรรมการบริหาร
    ในฐานะผู้ที่ได้รับมอบหมายจากคณะกรรมการธนาคาร ในการกำหนดกลยุทธ์
    แผนการดำเนินงาน
    กำกับการบริหารงานของผู้บริหารให้เป็นไปตามแผนการดำเนินงานอย่างมีประสิทธิภาพ
    เกิดประสิทธิผล
    คณะกรรมการธนาคารจึงกำหนดขอบเขตอำนาจและหน้าที่ของคณะกรรมการบริหาร ดังนี้

-   กำหนดแผนกลยุทธ์ แผนการดำเนินงาน งบประมาณ ให้เป็นไปตามนโยบาย
    เป้าหมายที่ได้รับอนุมัติจากคณะกรรมการธนาคารอย่างมีประสิทธิภาพ
    ภายใต้กฎระเบียบของทางการ

-   กำหนดโครงสร้างองค์กรที่อยู่ในความรับผิดชอบ การแต่งตั้ง
    และกำหนดอำนาจหน้าที่ของผู้บริหารตั้งแต่ระดับผู้ช่วยกรรมการผู้จัดการใหญ่ลงมา

-   กำหนดอำนาจในการอนุมัติวงเงินให้กู้ยืม การลงทุน จัดซื้อ และค่าใช้จ่าย
    เพื่อประโยชน์ของธนาคาร ภายใต้กฎหมายที่เกี่ยวข้อง

-   กำหนดให้มีระบบการทำงาน ระเบียบ และกระบวนการปฏิบัติงาน การควบคุมภายใน
    ให้มีประสิทธิภาพ

-   พิจารณาอนุมัติสินเชื่อ อนุมัติการขายทรัพย์สินรอขาย
    และกำหนดราคาทรัพย์สินที่จะซื้อจากการขายทอดตลาด และใช้สิทธิคัดค้านตามวงเงินที่กำหนด

-   กำกับดูแลการบริหารงานให้เป็นไปตามกรอบความเสี่ยงที่กำหนดโดย
    คณะกรรมการบริหารความเสี่ยง ที่ครอบคลุมความเสี่ยงทางด้านกลยุทธ์ ด้านเครดิต ด้านตลาด
    ด้านสภาพคล่อง ด้านปฏิบัติงาน ที่รวมถึงความเสี่ยงด้านชื่อเสียง และกฎหมาย

-   ปฏิบัติ และติดตามกำกับดูแลผู้บริหาร พนักงาน
    ให้มีการปฏิบัติตามบทบัญญัติเกี่ยวกับจรรยาบรรณทางธุรกิจ จริยธรรมทางวิชาชีพ

-   แต่งตั้งคณะกรรมการ หรือคณะอนุกรรมการ คณะหนึ่ง หรือหลายคณะ เพื่อทำหน้าที่กลั่นกรอง
    พิจารณา อนุมัติ งานเฉพาะด้าน ตามที่กำหนด แทนคณะกรรมการบริหาร

-   จัดทำรายงานการบริหารงาน
    การดำเนินงานให้คณะกรรมการธนาคารรับทราบเป็นรายไตรมาส

นอกจากนี้ คณะกรรมการบริหารอาจแสวงหาความเห็นทางวิชาชีพจากที่ปรึกษาภายนอก
เกี่ยวกับการดำเนินกิจการของธนาคารได้ ด้วยค่าใช้จ่ายของธนาคาร
คณะกรรมการบริหารจะต้องมีการประชุม อย่างน้อยเดือนละครั้ง
องค์ประชุมประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม

คณะกรรมการบริหาร ประกอบด้วยกรรมการ 6 คน ดังนี้

1.  นายสุพล วัธนเวคิน ประธานกรรมการบริหาร

2.  นายธวัชไชย สุทธิกิจพิศาล กรรมการผู้จัดการใหญ่

3.  นายชวลิต จินดาวณิค กรรมการ

4.  นางสาวฐิตินันท์ วัธนเวคิน กรรมการ

5.  นายปฐม อมรเดชาวัฒน์ กรรมการ

6.  นายศราวุธ จารุจินดา กรรมการ

นางสาวพรทิพย์ ชูพระคุณ เลขานุการ

1.  การสรรหากรรมการและผู้บริหาร

1.  การคัดเลือกบุคคลที่ธนาคาร จะแต่งตั้งเป็นกรรมการ คณะกรรมการสรรหาจะพิจารณาคัดเลือก
    และกลั่นกรองผู้ที่มีคุณสมบัติเหมาะสม
    โดยคำนึงถึงการกำกับดูแลกิจการที่ดีและความจำเป็นขององค์กร
    โดยคณะกรรมการสรรหาจะรับฟังข้อเสนอแนะของผู้ถือหุ้นรายย่อยซึ่งจะเสนอชื่อบุคคลที่ควรได้รับการแต่งตั้งเป็นกรรมการหรือกรรมการอิสระของธนาคารด้วย
    ในการสรรหาและแต่งตั้งบุคคลเข้าดำรงตำแหน่งกรรมการอิสระนั้น
    บุคคลดังกล่าวจะต้องมีคุณสมบัติตามประกาศของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย มีกระบวนการคือ ผู้ถือหุ้น กรรมการ
    และผู้บริหารระดับสูงนำเสนอชื่อ และรายละเอียดประวัติ
    เพื่อให้คณะกรรมการสรรหาและกำหนดค่าตอบแทนพิจารณาคุณสมบัติ ความเหมาะสม
    และผลตอบแทน
    แล้วนำเสนอที่ประชุมคณะกรรมการธนาคารพิจารณาเสนอขออนุมัติจากที่ประชุมผู้ถือหุ้น

หลักเกณฑ์ข้อบังคับของธนาคารมีวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2.  การให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการ

  การให้สิทธิแก่ผู้ถือหุ้นส่วนน้อยในการเสนอวาระการประชุม
  และเสนอชื่อบุคคลเพื่อพิจารณาเลือกตั้งเป็นกรรมการล่วงหน้าเป็นส่วนหนึ่งของหลักการกำกับดูแลกิจการที่ดี
  เพื่อแสดงให้เห็นถึงการปฎิบัติต่อผู้ถือหุ้นทุกรายอย่างเท่าเทียมกัน
  และมีแนวทางชัดเจนในการกลั่นกรองระเบียบวาระที่เสนอว่าเกี่ยวข้องกับกิจการของธนาคาร
  และเป็นประโยชน์ต่อธนาคารอย่างแท้จริง
  ธนาคารจึงได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
  ดังมีรายละเอียดดังนี้

 คุณสมบัติของผู้ถือหุ้น

ผู้ถือหุ้นที่จะเสนอระเบียบวาระการประชุมสามัญผู้ถือหุ้นหรือเสนอชื่อบุคคลเพื่อพิจารณาเลือกตั้งเป็นกรรมการ
ต้องมีคุณสมบัติ ดังนี้

-   เป็นผู้ถือหุ้นของธนาคารซึ่งต้องถือหุ้นอย่างน้อย 200,000 หุ้น (สองแสนหุ้น) โดยอาจเป็น
    ผู้ถือหุ้นรายเดียว หรือหลายรายรวมกันได้

-   ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
    และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

-   สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
    หรือหลักฐานอื่นจากตลาดหลักทรัพย์แห่งประเทศไทย หรือบริษัท ศูนย์รับฝากหลักทรัพย์
    (ประเทศไทย) จำกัด

  การเสนอระเบียบวาระการประชุม

ผู้ถือหุ้นที่มีคุณสมบัติครบถ้วนของหลักเกณฑ์นี้ สามารถเสนอระเบียบวาระการประชุม โดยดำเนินการ
กรอก “ แบบขอเสนอเรื่องเพื่อบรรจุเป็นระเบียบวาระการประชุมสามัญผู้ถือหุ้นประจำปี 2551 “
จากนั้นจัดส่งเอกสารพร้อมหลักฐานที่ธนาคารกำหนด
โดยจะต้องส่งถึงธนาคารภายในเวลาที่ธนาคารกำหนด

เพื่อให้การดำเนินการประชุมเป็นไปอย่างมีประสิทธิภาพ
ในการพิจารณากำหนดระเบียบวาระการประชุมที่เสนอโดยผู้ถือหุ้น
ธนาคารจะใช้เกณฑ์ในการพิจารณาบรรจุเข้าเป็นวาระการประชุมสามัญ ผู้ถือหุ้น ดังนี้

1.  เรื่องที่เกี่ยวกับการดำเนินธุรกิจปกติของธนาคาร
    และผู้ถือหุ้นได้แสดงให้เห็นถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

2.  เรื่องที่อยู่ในวิสัยที่ธนาคารจะดำเนินการได้

3.  เรื่องที่ไม่ขัดต่อกฎหมาย ประกาศ ข้อบังคับของทางการ
    หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง
    หรือวัตถุประสงค์ ข้อบังคับของธนาคาร มติที่ประชุมผู้ถือหุ้น เกณฑ์การกำกับดูแลที่ดีของธนาคาร
    และจริยธรรมในการดำเนินธุรกิจ

4.  เรื่องที่เป็นประโยชน์ต่อผู้ถือหุ้นและต่อส่วนรวม

5.  เรื่องที่เสนอโดยผู้ถือหุ้นที่มีคุณสมบัติครบถ้วนและผู้ถือหุ้นได้ปฎิบัติตามเกณฑ์ที่ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
    และการเสนอบุคคลเพื่อรับการพิจารณาเลือกตั้งเป็นกรรมการ

6.  เรื่องที่ผู้ถือหุ้นให้ข้อมูลหรือหลักฐานประกอบการเสนอนั้นครบถ้วน เพียงพอ ถูกต้อง
    และทันภายในระยะเวลาที่กำหนด

7.  เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

8.  เรื่องที่ธนาคารไม่เคยดำเนินการมาก่อน
    และคณะกรรมการธนาคารพิจารณาแล้วเห็นว่าจะเป็นประโยชน์ต่อการดำเนินงานของธนาคาร

9.  เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

โดยคณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ
ซึ่งจะต้องมีลักษณะเข้าข่ายตาม (1) – (9) เว้นแต่คณะกรรมการธนาคารจะพิจารณาเป็นอย่างอื่น
โดยมติของคณะกรรมการธนาคารถือเป็นที่สุด
ในกรณีที่มีระเบียบวาระที่จะเสนอโดยผู้ถือหุ้นหลายรายแต่เป็นเรื่องเดียวกัน
หรืออยู่ในเรื่องที่อาจจะนำมาพิจารณารวมกันได้
คณะกรรมการธนาคารอาจนำมารวมเป็นวาระเดียวกัน
เรื่องที่ผ่านความเห็นชอบจากคณะกรรมการธนาคาร
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้นพร้อมความเห็นของคณะกรรมการธนาคาร
สำหรับเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ทางเว็บไซต์ของธนาคารหรือช่องทางการเผยแพร่ข้อมูลอื่นที่เหมาะสมต่อไป นอกจากนั้น
ผู้ถือหุ้นที่เป็นผู้บริหารจะไม่มีการเพิ่มวาระการประชุมแต่อย่างใด
การประชุมจะเป็นไปตามวาระที่ได้แจ้ง ผู้ถือหุ้นไป
โดยธนาคารสนับสนุนให้ผู้ถือหุ้นที่ไม่สามารถเข้าร่วมประชุมได้ใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้
และยังเสนอชื่อกรรมการอิสระเป็นทางเลือกให้ผู้ถือหุ้นสามารถมอบฉันทะได้ด้วย
ธนาคารสนับสนุนให้มีการใช้บัตรลงคะแนนเสียงในวาระที่สำคัญ เช่นการทำรายการเกี่ยวโยง
การทำรายการได้มาหรือจำหน่ายไปซึ่งสินทรัพย์เพื่อให้เกิดความโปร่งใสและตรวจสอบได้

1.  ค่าตอบแทนผู้บริหาร

-   ค่าตอบแทนที่เป็นตัวเงิน

-   ค่าตอบแทนอื่น (ไม่มี)

  นโยบายการจ่ายค่าตอบแทนกรรมการ หลักเกณฑ์การจ่ายค่าตอบแทนแก่กรรมการ พิจารณาจาก 3
  องค์ประกอบ ที่สำคัญ คือ

  - ค่าตอบแทนที่ธนาคารจ่ายให้เป็นรายเดือนในขณะที่ดำรงตำแหน่งประธานกรรมการ
  และกรรมการในคณะกรรมการของธนาคาร

  - เบี้ยประชุม
  คือค่าตอบแทนที่ประธานกรรมการและกรรมการได้รับในการเข้าร่วมประชุมคณะกรรมการชุดต่างๆ
  ในแต่ละครั้ง จะจ่ายให้กับประธานกรรมการ และกรรมการที่เข้าประชุมในแต่ละคราว

  - บำเหน็จกรรมการ คือค่าตอบแทนที่ธนาคารจ่ายให้กรรมการครั้งเดียวต่อปี
  จะพิจารณาจากฐานรายได้รวมทั้งปีของธนาคารและมีค่าเฉลี่ยเท่ากับการจ่ายเงินรางวัลประจำปีของพนักงาน
  รวมทั้งพิจารณาจากระยะเวลาที่ดำรงตำแหน่งกรรมการ

  ธนาคารได้กำหนดนโยบายค่าตอบแทนสำหรับกรรมการไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับกลุ่มธุรกิจเดียวกัน
  และอยู่ในอัตราที่สามารถดูแลและรักษากรรมการที่มีคุณสมบัติตามที่ธนาคารต้องการ
  อีกทั้งอัตราค่าตอบแทนดังกล่าวได้เป็นที่อนุมัติจากที่ประชุมผู้ถือหุ้นแล้ว ในกรณีปี
  2551ธนาคารจ่ายค่าตอบแทนให้คณะกรรมการบริหารธนาคารในฐานะผู้บริหาร 9
  คนเป็นจำนวนเงินรวม 69.9ล้านบาท โดยอยู่ในรูปค่าตอบแทนที่เป็นเงินเดือน
  เงินกองทุนสำรองเลี้ยงชีพและโบนัส ซึ่งแปรผันตามผลการดำเนินงานของธนาคาร
  ธนาคารไม่มีการเสนอเอกสารสิทธิ์ที่จะซื้อหรือขายทรัพย์สินให้กับ ผู้บริหารระดับสูง

คณะกรรมการสรรหาและกำหนดค่าตอบแทนมีการประเมินผลกรรมการผู้จัดการใหญ่เป็นประจำทุกปีและใช้ผลประเมินดังกล่าวพิจารณาให้ผลตอบแทนแก่กรรมการผู้จัดการใหญ่
โดยประธานกรรมการสรรหาและกำหนดค่าตอบแทนซึ่งเป็นกรรมการอิสระและเป็นผู้มีอาวุโสสูงสุดในคณะกรรมการธนาคาร
ได้สื่อสารผลการพิจารณาให้กรรมการผู้จัดการใหญ่รับทราบด้วย

[]สำหรับค่าตอบแทนของคณะกรรมการ
ในกรณีที่กรรมการได้รับมอบหมายให้ปฏิบัติหน้าที่ในคณะกรรมการต่างๆ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่า ตอบแทน
กรรมการจะได้รับค่าตอบแทนเพิ่มเติมตามความเหมาะสม มีรายละเอียดดังนี้

  []

  ค่าตอบแทนผู้สอบบัญชี

  ในปี 2551 ธนาคารและบริษัทย่อยได้ใช้บริการสอบบัญชีและบริการอื่นจากบริษัท ดีลอย์ ทู้ช
  โธมัทสุ ไชยยศ สอบบัญชี จำกัด ซึ่งเป็นผู้สอบบัญชีของธนาคารและบริษัทย่อย
  โดยมีค่าใช้จ่ายค่าตอบแทนที่เกี่ยวข้อง ดังนี้

-   ค่าตอบแทนจากการสอบบัญชี (audit fee)

  ธนาคารและบริษัทย่อยจ่าย ค่าตอบแทนการสอบบัญชี ให้แก่ สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
  ในรอบปีบัญชีที่ผ่านมามีจำนวนเงินรวม 6,980,000 บาท

-   ค่าบริการอื่น (non-audit fee)

  ธนาคารและบริษัทย่อยจ่ายค่าตอบแทนของงานบริการอื่น ได้แก่
  การตรวจสอบรายงานพิเศษตามประกาศของธนาคารแห่งประเทศไทย Collective
  Impairment Calculation Model และการจัดอบรมให้แก่
  สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
  ในรอบปีบัญชีที่ผ่านมามีจำนวนเงินรวม 277,477 บาท
  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
  340,000 บาท

1.  การกำกับดูแลกิจการ

คณะกรรมการธนาคารให้ความสำคัญอย่างยิ่งในการกำกับดูแลกิจการตามหลักการกำกับดูแลกิจการที่ดีที่กำหนดโดยหน่วยงานกำกับควบคุมธนาคาร
โดยในรอบปี 2551 ที่ผ่านไปธนาคารได้มีการปฏิบัติตามหลักการกำกับดูแลกิจการที่ดีทั้ง 5 หมวด
ตามแนวทางของตลาดหลักทรัพย์แห่งประเทศไทยในแต่ละหัวข้อดังนี้

9.4.1 นโยบายเกี่ยวกับการกำกับดูแลกิจการ

คณะกรรมการธนาคาร ได้ให้ความสำคัญต่อการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการทำธุรกิจ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
โดยคณะกรรมการธนาคารได้อนุมัตินโยบายการกำกับดูแลกิจการของธนาคารในการประชุมครั้งที่
2/2549 และจัดทำเป็นลายลักษณ์อักษร
โดยเนื้อหาในรายละเอียดเกี่ยวกับนโยบายการกำกับดูแลกิจการที่ดีที่มีเนื้อหาครอบคลุมถึงด้านสิทธิและความเท่าเทียมกันของผู้ถือหุ้นและผู้มีส่วนได้เสีย
ด้านคณะกรรมการเกี่ยวกับโครงสร้าง บทบาทหน้าที่ ความรับผิดชอบและความเป็นอิสระ
ด้านการเปิดเผยข้อมูลและความโปร่งใส ด้านการควบคุมและบริหารความเสี่ยง
และด้านจริยธรรมธุรกิจ โดยเปิดเผยรายละเอียดดังกล่าวในเว็บไซต์ของธนาคารแล้ว
(www.kiatnakin.co.th)
รวมถึงการจัดสัมมนาให้ความรู้แก่พนักงานและผู้บริหารของธนาคารเพื่อให้เกิดความรู้ความเข้าใจมากขึ้น

9.4.2 การนำหลักการกำกับดูแลกิจการที่ใช้ไป
ธนาคารนำหลักการกำกับดูแลกิจการที่ดีไปใช้ปฏิบัติต่อผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องในรอบปี 2551 ที่ผ่านมาดังนี้

  9.4.2.1 ด้านสิทธิของผู้ถือหุ้น

  - การให้ข้อมูลแก่ผู้ถือหุ้นล่วงหน้าอย่างเพียงพอและทันเวลา

ธนาคารกำหนดให้มีการประชุมสามัญผู้ถือหุ้นปีละครั้ง ภายในไม่เกิน 4 เดือน
นับแต่วันสิ้นสุดรอบปีบัญชี โดยในปี 2551ได้มีการจัดประชุมสามัญผู้ถือหุ้นขึ้นในวันที่ 18 เมษายน
2551 ก่อนการประชุมมีการจัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้

ผู้ถือหุ้นทราบล่วงหน้าผ่านทางเว็บไซต์ของธนาคาร (www.kiatnakin.co.th) ก่อนวันประชุม
มากกว่า 30 วัน
โดยธนาคารมอบให้บริษัทศูนย์รับฝากหลักทรัพย์ซึ่งเป็นนายทะเบียนผู้ถือหุ้นของธนาคารเป็นผู้จัดส่งหนังสือเชิญประชุมให้แก่ผู้ถือหุ้น
ก่อนวันประชุม 14 วัน
โดยในหนังสือเชิญประชุมมีข้อมูลรายชื่อกรรมการพร้อมทั้งประวัติของกรรมการแต่ละคน
ทั้งกรรมการใหม่ ที่ได้รับการเสนอชื่อ
และกรรมการเดิมที่ได้รับการเสนอชื่อโดยคณะกรรมการธนาคาร
ให้กลับเข้ามาดำรงตำแหน่งอีกวาระ รายชื่อผู้ตรวจสอบบัญชีและค่าตอบแทน การจ่ายเงินปันผล
โดยมีคำอธิบาย และบ่งบอกจำนวนเงินที่จ่าย
การระบุวัตถุประสงค์และเหตุผลในระเบียบวาระการประชุมผู้ถือหุ้นแต่ละครั้ง
มีความเห็นของกรรมการประกอบวาระการประชุมแต่ละครั้ง
ก่อนวันประชุมเลขานุการธนาคารได้รวบรวมคำถามที่ผู้ถือหุ้นส่งถึงคณะกรรมการผ่านเว็บไซต์ของธนาคาร
(www.kiatnakin.co.th) ก่อนวันประชุม
นอกจากนั้นในการประชุมธนาคารมีการบันทึกการประชุมไว้เป็นลายลักษณ์อักษร
รวมถึงการบันทึกเป็นวีดีทัศน์
คณะกรรมการมีการชี้แจงวิธีการออกเสียงลงคะแนนและวิธีการนับคะแนนก่อนเริ่มการประชุม
รวมถึงมีบันทึกคำถามและคำตอบของผู้ถือหุ้น
และมีข้อมูลและผลของการลงมติคะแนนเสียงที่เห็นด้วยและไม่เห็นด้วยของแต่ละวาระ
ทำให้ผู้ถือหุ้นมีข้อมูลที่ครบถ้วน เพียงพอที่จะใช้ประกอบการตัดสินใจลงคะแนนในวาระต่างๆ
ในส่วนรายงานการประชุมที่จัดในปี 2550
ธนาคารได้นำไปบันทึกที่เว็บไซต์ของธนาคาร(www.kiatnakin.co.th) หลังวันประชุม 14 วัน

- การอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่

ในการประชุมผู้ถือหุ้นสามัญประจำปี ธนาคารจัดประชุมในวัน เวลา และสถานที่ให้ความสะดวกสบาย
เดินทางสะดวกแก่ผู้ถือหุ้น หากผู้ถือหุ้นใดไม่สามารถเข้าร่วมประชุมได้
ก็สามารถมอบฉันทะให้คนอื่นมาประชุมและซักถามในการประชุม ออกเสียงลงคะแนนแทนได้
รวมถึงการเปิดโอกาสให้ผู้ถือหุ้นมีสิทธิเพิ่มวาระการประชุมและเสนอชื่อบุคคลเพื่อเลือกตั้งเป็นกรรมการก่อนที่ธนาคารจะส่งหนังสือเชิญประชุม
โดยแจ้งข่าวผ่านระบบของตลาดหลักทรัพย์และเผยแพร่ไว้บนเว็บไซด์ของธนาคาร
(www.kiatnakin.co.th)

- การจัดสรรเวลาให้เหมาะสมและส่งเสริมให้ผู้ถือหุ้นมีโอกาสแสดงความเห็น

ธนาคารอำนวยความสะดวกให้ผู้ถือหุ้นด้วยการเปิดโอกาสให้ผู้ถือหุ้นตั้งคำถามหรือถกปัญหาที่เกิดขึ้น
และมีการจัดสรรเวลาสำหรับตอบคำถามเพื่อให้ผู้ถือหุ้นได้รับความชัดเจนอย่างเพียงพอ
และมีการระบุไว้ในวาระการประชุม

- การเข้าร่วมประชุมผู้ถือหุ้นของกรรมการธนาคารอย่างครบถ้วน

ธนาคารมีนโยบายให้ประธานกรรมการ ประธานกรรมการตรวจสอบ
ประธานกรรมการสรรหาและกำหนดค่าตอบแทน ประธานกรรมการบริหาร กรรมการผู้จัดการใหญ่
ประธานสายงานและผู้บริหารระดับสูง รวมทั้งผู้สอบบัญชี เข้าร่วมประชุมทุกครั้ง
เพื่อร่วมให้ข้อมูลเพิ่มเติมและตอบ ข้อซักถามแก่ผู้ถือหุ้นในการประชุมผู้ถือหุ้น โดยในปี 2551
ที่ผ่านมา ประธานกรรมการ ประธานกรรมการตรวจสอบ
ประธานกรรมการสรรหาและกำหนดค่าตอบแทน ประธานกรรมการบริหาร กรรมการผู้จัดการใหญ่
ประธานสายงานและผู้บริหารระดับสูง รวมทั้งผู้สอบบัญชี ได้เข้าร่วมประชุม

นอกจากนั้นธนาคารยังตระหนักถึงการให้ความสำคัญในสิทธิของผู้ถือหุ้นที่เป็นไปตามกฎหมายที่กำหนดไว้
ธนาคารยังมุ่งส่งเสริมให้ผู้ถือหุ้นได้รับสิทธิของตนมากยิ่งขึ้น เช่นการเปิดเผยข้อมูลผลการดำเนินงาน
สิทธิประโยชน์ หรือกิจกรรมที่สำคัญของธนาคาร ผ่านทางเว็บไซต์ของธนาคาร
(www.kiatnakin.co.th) เพื่อให้ผู้ถือหุ้นสามารถเข้าถึงข้อมูลของธนาคารอย่างต่อเนื่อง
ทันเวลาเท่าเทียมกันไม่เป็นการจำกัดโอกาสการเข้าถึงข้อมูลสารสนเทศของธนาคาร

2.  การปฏิบัติต่อผู้ถือหุ้นอย่างเท่าเทียมกัน

ธนาคารตระหนักถึงสิทธิเท่าเทียมกันของผู้ถือหุ้นทุกด้าน
โดยผู้ถือหุ้นจะได้รับการปฏิบัติที่เท่าเทียมกันและเป็นธรรม โดยในปี 2251
ที่ผ่านมาธนาคารได้มีการปฏิบัติต่อผู้ถือหุ้นในด้านต่างดังนี้

- การอำนวยความสะดวกให้ผู้ถือหุ้นส่วนน้อยเสนอเพิ่มวาระการประชุมล่วงหน้า

ธนาคารเปิดโอกาสให้ผู้ถือหุ้นมีสิทธิเสนอเพิ่มวาระการประชุมและเสนอชื่อบุคคลเพื่อเลือกตั้งเป็นกรรมการ
ก่อนที่ธนาคารจะส่งหนังสือเชิญประชุม
โดยการแจ้งข่าวผ่านระบบของตลาดหลักทรัพย์และเผยแพร่ไว้บนเว็บไซด์ของธนาคาร
(www.kiatnakin.co.th)
นอกจากนั้นธนาคารยังเปิดโอกาสให้ผู้ถือหุ้นได้มีส่วนในการคัดเลือกคณะกรรมการแต่ละคนโดยการลงคะแนนเสียง
คัดเลือกผู้ที่จะดำรงตำแหน่งกรรมการของธนาคารเป็นรายบุคคล
และยังรวมถึงการให้ผู้ถือหุ้นมีส่วนร่วมในการตัดสินใจพิจารณาหลักเกณฑ์และนโยบายของธนาคารเรื่องค่าตอบแทนกรรมการประจำปี

- การกำหนดเกณฑ์พิจารณาที่ชัดเจนล่วงหน้าในการเพิ่มวาระของผู้ถือหุ้นส่วนน้อย

(1)
การให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการ

ธนาคารได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
โดยเปิดให้ผู้ถือหุ้นสามารถเสนอชื่อผ่านคณะกรรมการล่วงหน้า 3 เดือนก่อนวันประชุมผู้ถือหุ้น
โดยกำหนดคุณสมบัติของผู้ถือหุ้นที่มีสิทธิเสนอระเบียบวาระการประชุมสามัญผู้ถือหุ้นหรือเสนอชื่อบุคคลเพื่อพิจารณาเลือกตั้งเป็นกรรมการ
ดังนี้

* เป็นผู้ถือหุ้นของธนาคารซึ่งต้องถือหุ้นอย่างน้อย 200,000 หุ้น (สองแสนหุ้น)
โดยอาจเป็นผู้ถือหุ้นรายเดียว หรือหลายรายรวมกันได้

* ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

* สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
หรือหลักฐานอื่นจากตลาดหลักทรัพย์แห่งประเทศไทย หรือบริษัท ศูนย์รับฝากหลักทรัพย์
(ประเทศไทย) จำกัด

(2) การเสนอระเบียบวาระการประชุม

ผู้ถือหุ้นที่มีคุณสมบัติครบถ้วนของหลักเกณฑ์นี้ สามารถเสนอระเบียบวาระการประชุม โดยดำเนินการ
กรอก แบบขอเสนอเรื่องเพื่อบรรจุเป็นระเบียบวาระการประชุมสามัญผู้ถือหุ้นประจำปี 2551
จากนั้นจัดส่งเอกสารพร้อมหลักฐานที่ธนาคารกำหนด
โดยจะต้องส่งถึงธนาคารภายในเวลาที่ธนาคารกำหนด
เพื่อให้การดำเนินการประชุมเป็นไปอย่างมีประสิทธิภาพ
ธนาคารจะใช้เกณฑ์ในการพิจารณาบรรจุเข้าเป็นวาระการประชุมสามัญผู้ถือหุ้น ดังนี้

ก. เรื่องที่เกี่ยวกับการดำเนินธุรกิจปกติของธนาคาร
และผู้ถือหุ้นได้แสดงให้เห็นถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

ข. เรื่องที่อยู่ในวิสัยที่ธนาคารจะดำเนินการได้

ค. เรื่องที่ไม่ขัดต่อกฎหมาย ประกาศ ข้อบังคับของทางการ
หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง หรือวัตถุประสงค์
ข้อบังคับของธนาคาร มติที่ประชุมผู้ถือหุ้น

เกณฑ์การกำกับดูแลที่ดีของธนาคาร และจริยธรรมในการดำเนินธุรกิจ

ง. เรื่องที่เป็นประโยชน์ต่อผู้ถือหุ้นและต่อส่วนรวม

จ. เรื่องที่เสนอโดยผู้ถือหุ้นที่มีคุณสมบัติครบถ้วนตามข้อ (1)
และผู้ถือหุ้นได้ปฏิบัติตามเกณฑ์ที่ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
และการเสนอบุคคลเพื่อรับการพิจารณาเลือกตั้งเป็นกรรมการ

ฉ. เรื่องที่ผู้ถือหุ้นให้ข้อมูลหรือหลักฐานประกอบการเสนอนั้นครบถ้วน เพียงพอ ถูกต้อง
และทันภายในระยะเวลาที่กำหนด

ช. เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

ซ. เรื่องที่ธนาคารไม่เคยดำเนินการมาก่อน
และคณะกรรมการธนาคารพิจารณาแล้วเห็นว่าจะเป็นประโยชน์ต่อการดำเนินงานของธนาคาร

ฌ. เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

โดยคณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ
ซึ่งจะต้องมีลักษณะเข้าข่ายตาม ก - ฌ เว้นแต่คณะกรรมการธนาคารจะพิจารณาเป็นอย่างอื่น

โดยมติของคณะกรรมการธนาคารถือเป็นที่สุด ในกรณีที่มีระเบียบวาระที่จะเสนอโดยผู้ถือหุ้นหลายราย

แต่เป็นเรื่องเดียวกัน หรืออยู่ในเรื่องที่อาจจะนำมาพิจารณารวมกันได้
คณะกรรมการธนาคารอาจนำมารวมเป็นวาระเดียวกัน
เรื่องที่ผ่านความเห็นชอบจากคณะกรรมการธนาคาร
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้นพร้อมความเห็นของคณะกรรมการธนาคาร
สำหรับเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ทางเว็บไซต์ของธนาคารหรือช่องทางการเผยแพร่ข้อมูลอื่นที่เหมาะสมต่อไป

นอกจากนั้นผู้ถือหุ้นที่เป็นผู้บริหารไม่มีการเพิ่มวาระการประชุมแต่อย่างใด
โดยเป็นการประชุมตามวาระที่ได้แจ้งผู้ถือหุ้นไป
โดยผู้ถือหุ้นที่ไม่สามารถเข้าร่วมประชุมได้ธนาคารสนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสี่ยงได้
และยังมีเสนอชื่อกกรรมการอิสระเป็นทางเลือกให้ผู้ถือหุ้นสามารถมอบฉันทะได้
ธนาคารยังสนับสนุนให้มีการใช้บัตรลงคะแนนเสียงในวาระที่สำคัญ เช่นการทำรายการเกี่ยวโยง
การทำรายการได้มาหรือจำหน่ายไปซึ่งสินทรัพย์เพื่อให้เกิดความโปร่งใสและตรวจสอบได้

  - นโยบายและวิธีการดูแลผู้บริหารในการใช้ข้อมูลภายใน

เพื่อป้องกันการแสวงหาประโยชน์จากการใช้ข้อมูลภายในที่ยังไม่ได้เปิดเผยต่อ สาธารณชน
ธนาคารกำหนดให้กรรมการและผู้บริหารของธนาคารทุกคนโดยรวมของคู่สมรสและบุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการ และ/หรือ ผู้บริหารธนาคาร
ต้องรายงานการเปลี่ยนแปลงหลักทรัพย์ของธนาคารที่ตนถือครองอยู่ภายใน 3
วันทำการให้ตลาดหลักทรัพย์แห่งประเทศไทยพร้อมกับแจ้งไปยังสำนักงานเลขานุการธนาคารในวันเดียวกัน
และมีข้อกำหนดเรื่องความซื่อสัตย์สุจริต โดยได้กำหนดห้ามกรรมการและพนักงานของธนาคารทุกคน
อาศัยอำนาจหน้าที่ หรือโอกาสในการทำงาน เพื่อแสวงหาประโยชน์ใดๆ อันขัดต่อจริยธรรม
จรรยาบรรณ และวิชาชีพ ที่ธนาคารกำหนด รวมถึงระเบียบประเพณีในการทำงาน
หรือผลประโยชน์ของธนาคาร สายตรวจสอบภายใน
มีการสอบทานการปฏิบัติในเรื่องการใช้ข้อมูลภายใน
และการปฏิบัติตามข้อกำหนดเกี่ยวกับจริยธรรมทางวิชาชีพ ซึ่งหากพบผู้ใดฝ่าฝืน
หรือกระทำความผิดจะนำเสนอคณะกรรมการตรวจสอบ และคณะกรรมการธนาคาร
เพื่อพิจารณาความผิดตามระเบียบของธนาคาร

3.  สิทธิของผู้มีส่วนได้เสียกลุ่มต่างๆ

ธนาคารให้ความสำคัญต่อสิทธิของผู้มีส่วนได้เสียทุกกลุ่ม
โดยมีนโยบายที่จะดูแลผลกระทบต่อการประกอบธุรกิจโดยตรงให้ครบ
เพื่อให้ผู้เกี่ยวข้องมั่นใจว่าการประกอบธุรกิจได้คำนึงถึงปัจจัยด้านสิ่งแวดล้อม
เพื่อการพัฒนาอย่างยั่งยืนและสร้างความมั่นใจว่า ผู้มีส่วนได้เสียจะได้รับความคุ้มครอง
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของธนาคาร และบริษัทย่อย
หรือผู้มีส่วนได้เสียภายนอก
โดยหากมีธุรกรรมที่เกิดขึ้นระหว่างธนาคารกับบุคคลและกิจการที่เกี่ยวข้องกัน
ธนาคารมีแนวทางปฏิบัติที่ชัดเจน เป็นธรรม โปร่งใส สามารถตรวจสอบได้
ธนาคารได้นำเสนอรายละเอียดของ
ธุรกรรมดังกล่าวในหมายเหตุประกอบงบการเงินของธนาคารในทุกไตรมาสรวมถึงในรายงานประจำปี
ด้วยธนาคารคำนึงถึงการสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
ซึ่งถือว่าเป็นการสร้างความสำเร็จในระยะยาวของธนาคาร
โดยมีแนวทางปฏิบัติต่อผู้มีส่วนได้เสียในแต่ละกลุ่ม ดังนี้

ด้านลูกค้า

ธนาคารดูแลและให้ความสำคัญกับความต้องการของลูกค้าเป็นอันดับหนึ่งเสมอ
ด้วยความมุ่งมั่นที่จะนำเสนอผลิตภัณฑ์ทางการเงินและบริการที่ดีที่สุดแก่ลูกค้า
ธนาคารจะใส่ใจในทุกรายละเอียดและพร้อมรับฟังทุกปัญหาอย่างผู้ใกล้ชิด
เพื่อรักษาสัมพันธภาพที่ดีในระยะยาว ไว้ใจได้ และพร้อมเคียงข้างลูกค้า
ให้การสนับสนุนตามศักยภาพในการแข่งขันของลูกค้าเพื่อสู่ความสำเร็จ ดังนั้น
ธนาคารจึงมีการพัฒนาระบบงาน เครือข่ายสาขา และนำเทคโนโลยีที่ทันสมัยมาใช้
เพื่อเพิ่มประสิทธิภาพในการให้บริการ ให้มีความรวดเร็ว
ยืดหยุ่นและตอบสนองความต้องการของลูกค้ามากที่สุด
โดยลูกค้าจะได้รับการดูแลเอาใจใส่อย่างใกล้ชิด
รวมทั้งได้รับคำปรึกษาด้านการเงินและการลงทุนที่เหมาะสมที่สุด
และเกิดประโยชน์สูงสุดแก่ลูกค้าจากพนักงานธนาคารที่มีความรู้ความเชี่ยวชาญเกี่ยวกับผลิตภัณฑ์ทางการเงิน
มีความเข้าใจอย่างลึกซึ้งในธุรกิจและความต้องการของลูกค้าอย่างแท้จริง
ในกรณีที่ลูกค้ามีข้อเสนอแนะเกี่ยวกับบริการ หรือ ต้องการร้องเรียน
หรือแจ้งเบาะแสการปฏิบัติงานที่มิชอบ ลูกค้าสามารถที่จะส่งข้อความผ่านมาทางเว็บไซต์
(www.kiatnakin.co.th )หรือ ติดต่อไปยังสายงานตรวจสอบภายในของธนาคารได้ทันที ทั้งนี้
ธนาคารให้ความสำคัญอย่างยิ่งต่อคำแนะนำ คำร้องเรียน และการแจ้งเบาะแสการทุจริต หรือ
การดำเนินการที่ไม่โปร่งใส ที่จะสร้างความเสียหายให้แก่ธนาคาร
โดยธนาคารมีกลไกที่รัดกุมในการคุ้มครองผู้ส่งข้อมูล ความคิดเห็น หรือแจ้งเบาะแสมายังธนาคาร

ด้านพนักงาน

ธนาคารได้เล็งเห็นถึงความสำคัญของพนักงานและถือเป็นทรัพย์สินที่มีคุณค่าจึงได้มีการพัฒนาระบบการบริหารงานบุคคลทั้งในแง่การบริหารและพัฒนาบุคลากรอย่างต่อเนื่อง
เพื่อพัฒนาศักยภาพของพนักงานให้อยู่ในระดับมาตรฐานเมื่อเทียบกับบริษัทชั้นนำอื่นๆ ในธุรกิจ
และเป็นกำลังสำคัญในการพัฒนาให้บริษัทมีความเป็นสถาบันชั้นนำที่สามารถให้บริการที่ดีให้แก่ลูกค้า
ธนาคารได้กำหนดนโยบายด้านผลตอบแทนโดยจัดให้มีการบริหารค่าจ้างค่าตอบแทนให้กับผู้บริหารและพนักงานที่เหมาะสมสามารถเทียบเคียงและแข่งขันกับบริษัทชั้นนำทั่วไปได้
มีการกำหนดขอบเขตการปฏิบัติงานไว้อย่างชัดเจน
ตลอดจนมีนโยบายการพัฒนาและส่งเสริมความรู้ความสามารถให้กับพนักงานอย่างต่อเนื่องเพื่อพัฒนาทักษะและความสามารถของพนักงานให้ได้รับความก้าวหน้าในอาชีพ
สำหรับนโยบายด้านสวัสดิการ ธนาคารจัดให้มีสวัสดิการสำหรับพนักงาน เช่น

-   กองทุนสำรองเลี้ยงชีพพนักงาน

-   กองทุนประกันสังคม

-   การประกันสุขภาพกลุ่ม

-   การประกันชีวิตกลุ่ม

-   การประกันอุบัติเหตุกลุ่ม

-   การตรวจสุขภาพประจำปี

-   ห้องพยาบาลของธนาคาร

-   ห้อง Mother Corner (ห้องสำหรับพนักงานที่เป็นมารดาในการเก็บน้ำนมให้บุตร)

นอกจากนี้ ธนาคารยังได้มีการกำหนดนโยบายด้านต่างๆ
ไว้อย่างชัดเจนและเอื้อต่อการดำเนินธุรกิจของธนาคาร เช่น นโยบายด้านสวัสดิการ
นโยบายจริยธรรมทางวิชาชีพ (Code of Ethics) นโยบายด้านจรรยาบรรณธุรกิจ (Code of
Conducts) นโยบายด้านสิ่งแวดล้อม นโยบายด้านความปลอดภัย นโยบายการจัดระบบการจัดการ
เป็นต้น โดยพนักงานสามารถเข้าถึงข้อมูลต่างๆ
ได้อย่างสะดวกและสามารถนำไปใช้เป็นแนวทางปฏิบัติได้อย่างถูกต้อง

[]

ด้านเจ้าหนี้

ธนาคารยึดถือแนวทางปฏิบัติต่อเจ้าหนี้ตามเงื่อนไขข้อตกลงที่ได้ทำไว้อย่างเคร่งครัดด้วยธนาคารตระหนักถึงคุณูปการสำคัญที่ธนาคารได้รับความเชื่อถือเป็นอย่างดีจากเจ้าหนี้และผู้ฝากเงินในช่วงวิกฤติที่ผ่านมา

ด้านคู่ค้า

ธนาคารตระหนักถึงความสำคัญของคู่ค้าเสมอมา
เนื่องจากความสำเร็จของธนาคารส่วนหนึ่งมาจากการได้รับการสนับสนุนจากคู่ค้า
ซึ่งธนาคารยึดมั่นในแนวปฏิบัติตามสัญญาที่มีกับคู่ค้าอย่างเคร่งครัด
และอยู่บนพื้นฐานที่มุ่งความสำเร็จในการทำธุรกิจร่วมกัน โดยในปี 2551 ที่ผ่านมา
ธนาคารไม่มีข้อพิพาทใดๆ ในเรื่องที่เกี่ยวกับคู่ค้าแต่อย่างใด

ความรับผิดชอบต่อชุมชน สังคมและสิ่งแวดล้อม

ธนาคารให้ความสำคัญต่อหน้าที่และความรับผิดชอบต่อชุมชน สังคม และสิ่งแวดล้อม พร้อมทั้งปลูกฝังจิตสำนึกและส่งเสริมให้ผู้บริหารและพนักงารมีส่วนร่วมในการทำกิจกรรมช่วยเหลือสังคม กิจกรรมอนุรักษ์พลังงานและสิ่งแวดล้อม ตลอดจนกิจกรรมพัฒนาชุมชน อย่างต่อเนื่องมาตลอดเวลา 38 ปี 

“โครงการพัฒนาคน พัฒนาชาติ กับเกียรตินาคิน มุ่งพัฒนาเยาวชน เพื่อพัฒนาประเทศ” เพราะเชื่อว่า ทรัพยากรบุคคล เป็นสิ่งที่สำคัญและมีค่ามากที่สุดสำหรับการพัฒนาประเทศชาติให้ทัดเทียมกับนานาประเทศทั่วโลกในอนาคต โครงการ พัฒนาคน พัฒนาชาติ กับ เกียรตินาคิน จึงมีวัตถุประสงค์หลักเพื่อการพัฒนา เยาวชนของชาติ โดยให้การสนับสนุนกิจกรรม 3 ด้านหลัก คือ ด้านการศึกษา ด้านการพัฒนาจริยธรรมและสร้างภูมิคุ้มกันแก่สังคม และด้านการบรรเทาทุกข์และสาธารณกุศล โดยดำเนินการเองส่วนหนึ่งและร่วมกับหน่วยงานเอกชน องค์กรภาครัฐ และองค์กรสาธารณกุศลต่างๆ 

การดำเนินกิจกรรม ความรับผิดชอบต่อชุมชน สังคมและสิ่งแวดล้อมของธนาคาร ภายใต้ โครงการ

“พัฒนาคน พัฒนาชาติ กับเกียรตินาคิน” ประกอบด้วยกิจกรรม 3 ด้านหลัก ได้แก่

(1) กิจกรรมด้านส่งเสริมด้านการศึกษา

-   โครงการทุนการศึกษาต่อเนื่องระดับปริญญาตรี Kiatnakin Responsibility
    Scholarships ร่วมกับจุฬาลงกรณ์มหาวิทยาลัย และมหาวิทยาลัยธรรมศาสตร์
    ให้ทุนการศึกษาในระดับปริญญาตรี กับนักศึกษาทั่วไป บุตร-ธิดา ของพนักงานธนาคาร
    และบุตร-ธิดา ของตำรวจนครบาล ที่มีความประพฤติดี
    และมีจิตอาสาที่จะบำเพ็ญประโยชน์ต่อสังคมส่วนรวม โดยธนาคารไม่มีเงื่อนไขให้ ผู้ที่ได้รับทุนนี้
    ต้องชดใช้ทุนภายหลังสำเร็จการศึกษาแต่อย่างใด

-   โครงการทุนการศึกษา Kiatnakin Responsibility Awards@Sasin
    มอบทุนการศึกษาในการลงทะเบียนข้ามไปยังมหาวิทยาลัยที่มีชื่อเสียงในต่างประเทศให้แก่นิสิตในหลักสูตร
    MBA ของสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
    เพื่อเพิ่มพูนประสบการณ์ในต่างประเทศ

-   โครงการจัดสร้างศูนย์พัฒนาการเรียนรู้เฉลิมพระเกียรติ 80 พรรษา 5 ธันวาคม 2550
    และอาคารเกียรติเกื้อกูล ให้กับโรงเรียนหนองจอกพิทยานุสรณ์มัธยม
    เพื่อใช้เป็นศูนย์กลางการเรียนรู้ด้วยตนเองอย่างบูรณาการให้แก่นักเรียน คณาจารย์
    ชุมชนและผู้อาศัยอยู่บริเวณใกล้เคียง
    รวมทั้งเป็นคลังความรู้เชื่อมโยงเป็นเครือข่ายทั้งในระดับท้องถิ่นและระดับสากล
    ภายใต้ความร่วมมือของธนาคารเกียรตินาคินโดยมูลนิธิธนาคารเกียรตินาคินกับมูลนิธิเกียรติร่วมมิตรเพื่อการศึกษา

-   โครงการพัฒนาโรงเรียนต้นแบบ “เงินทอง ของมีค่า” แห่งที่ 46: โรงเรียนประชาศึกษา
    จังหวัดพระนครศรีอยุธยา โดยธนาคาร ร่วมมือกับ สถาบันพัฒนาความรู้ตลาดทุนไทย
    ตลาดหลักทรัพย์แห่งประเทศไทย และมูลนิธิเกียรติร่วมมิตรเพื่อการศึกษา
    เพื่อให้โรงเรียนประชาศึกษา
    เป็นโรงเรียนต้นแบบในการพัฒนาหลักสูตรการเรียนการสอนเรื่องการบริหารการเงินส่วนบุคคลสำหรับเด็กและเยาวชนได้อย่างต่อเนื่อง
    ภายในระยะเวลา 3 ปี ตั้งแต่ปี 2551 ถึงปี 2554
    และเป็นต้นแบบในการพัฒนาให้กับชุมชนและโรงเรียนอื่นๆ ที่อยู่ในพื้นที่ใกล้เคียง
    เพื่อขยายผลในวงกว้างออกไป

-   โครงการ The mai Bangkok Business Challenge
    ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
    จัดการแข่งขันประกวดแผนธุรกิจเป็นภาษาอังกฤษ
    เพื่อเป็นเวทีให้นักศึกษาได้เรียนรู้การเขียนแผนธุรกิจ เพื่อสร้างผู้ประกอบการรุ่นใหม่
    ธนาคารให้การสนับสนุนโครงการนี้อย่างต่อเนื่องตั้งแต่การจัดแข่งขันครั้งแรกในปี 2545
    จนถึงปัจจุบัน

-   โครงการมอบทุนการศึกษา ร่วมกับมูลนิธิเกียรติร่วมมิตรเพื่อการศึกษา
    เพื่อมอบทุนการศึกษาให้แก่เด็กนักเรียนระดับชั้นประถม - มัธยม สร้างอาคารเรียน
    และสนับสนุนอุปกรณ์ทางการศึกษา ตั้งแต่ปี 2514 เป็นต้นมา
    เพื่อกระจายโอกาสทางการศึกษาอย่างทั่วถึงให้แก่เยาวชนไทย

-   โครงการจักรยานเพื่อน้อง ร่วมกับมูลนิธิศุภนิมิตแห่งประเทศไทย
    โดยมอบจักรยานให้กับนักเรียนที่บ้านอยู่ไกลโรงเรียนใช้เป็นพาหนะในการเดินทางเรียนหนังสือ
    ทำให้นักเรียนเหล่านั้นได้รับโอกาสทางการศึกษาอย่างต่อเนื่อง เริ่มตั้งแต่ปี 2545
    จนถึงปัจจุบัน

(2) กิจกรรมด้านการพัฒนาจริยธรรมและภูมิคุ้มกันสังคม

-   โครงการพัฒนาจิตให้เกิดปัญญาและสันติสุข ร่วมกับยุวพุทธิกสมาคมแห่งประเทศไทย
    ในพระบรมราชูปถัมภ์ ตั้งแต่ปี 2537 จนถึงปัจจุบัน เพื่อส่งเสริมให้ผู้บริหาร พนักงาน ลูกค้า
    และบุคคลทั่วไปได้รับการอบรมวิปัสสนากรรมฐานตามหลักสูตรของคุณแม่สิริ กรินชัย
    และหลักสูตรปฏิบัติธรรมอื่นๆ

-   โครงการอบรมเยาวชนสัมพันธ์ ร่วมกับกองบัญชาการตำรวจนครบาลและศูนย์เยาวชนสัมพันธ์
    ดำเนินโครงการ “เยาวชนสัมพันธ์ร่วมมือประสานใจต้านภัยยาเสพติด”
    เพื่อสร้างความเข้าใจเรื่องโทษของยาเสพติด

-   โครงการส่งเสริมการออมดีเด่น ร่วมมูลนิธิดวงประทีป
    เพื่อสนับสนุนกิจกรรมเผยแพร่ความรู้ความเข้าใจในด้านการลงทุนและการออมผ่านระบบสหกรณ์ซึ่งสอดคล้องกับแนวปรัชญาเศรษฐกิจพอเพียงที่ช่วยทำให้ชุมชนเข้มแข็งและพึ่งพาตนเองได้
    นอกจากนี้ ธนาคารสนับสุนการจัดมอบรางวัลให้แก่สมาชิกสหกรณ์ดีเด่นเป็นประจำทุกปีนับตั้งแต่ปี
    2543 เป็นต้นมา

-   โครงการส่งเสริมกิจกรรมสหกรณ์ในโรงเรียนสังกัดกรุงเทพมหานคร ร่วมกับสำนักการศึกษา
    กรุงเทพมหานคร เพื่อปลูกฝังค่านิยมและอุดมการณ์สหกรณ์
    แก่เยาวชนของชาติที่กำลังศึกษาเล่าเรียน
    เพื่อให้นำความรู้และประสบการณ์ที่ได้รับไปใช้ให้เกิดประโยชน์ในการดำรงชีวิต
    ทำให้มีการกินดี อยู่ดี ตามอัตภาพ อันจะส่งผลทำให้เศรษฐกิจของชาติโดยรวม มีความเจริญขึ้น

(3) กิจกรรมด้านบรรเทาทุกข์ และสาธารณกุศล

ธนาคาร ได้ร่วมสนับสนุนองค์กรสาธารณกุศลและหน่วยงานต่างๆ ทั้งของภาครัฐ อาทิ
ธนาคารแห่งประเทศไทย ตลาดหลักทรัพย์แห่งประเทศไทย ฯลฯ และภาคเอกชน
เพื่อสนับสนุนกิจกรรมต่างๆ ตามนโยบายของธนาคารฯที่ต้องการจะสนับสนุนการพัฒนาคน
เพื่อพัฒนาประเทศ รวมทั้งกิจกรรมบรรเทาทุกข์ และสาธารณภัย กิจกรรมที่ได้ดำเนินการไปแล้ว
อาทิ

-   มอบเงินช่วยเหลือโครงการสาธารณประโยชน์เพื่อช่วยเหลือท้องถิ่นที่มีสาขาของธนาคาร ตั้งอยู่
    37 สาขา

-   สนับสนุนโครงการมุมหนังสือเฉลิมพระเกียรติร่วมกับธนาคารแห่งประทศไทย

-   สมทบทุนมูลนิธิอาสาเพื่อนพึ่ง (ภา) ยามยาก สภากาชาดไทย

-   สนับสนุนสภาองค์การพัฒนาเด็กและเยาวชน ในพระบรมราชูปถัมภ์สมเด็จพระเทพรัตนราชสุดาฯ
    สยามบรมราชกุมารี ในโครงการ “เยาวชนนักพัฒนา”

-   มอบเงินช่วยเหลือในการสร้างความสงบเรียบร้อยในจังหวัดชายแดนภาคใต้
    ของกองทุนส่งเสริมและสนับสนุนการสร้างความเรียบร้อยในจังหวัดชายแดนภาคใต้

-   มอบเงินช่วยเหลือผู้ประสบภัยพายุไซโคลนนากีส ในประเทศพม่า
    ผ่านทางสมาคมส่งเสริมและพัฒนาหัตถกรรมอาเซียน (AHPADA)
    และสมาคมการค้าส่งเสริมหัตถกรรมไทย (THTA)

-   สนับสนุนสมาคมสตรีนักธุรกิจและวิชาชีพแห่งประเทศไทย-กรุงเทพฯ จัดโครงการ
    “มอบโอกาสดีๆ ให้สตรีอีกครั้ง” เพื่อฟื้นฟูสภาพจิตใจ และฝึกอบรมวิชาชีพให้แก่ผู้ต้องขังหญิง ณ
    ทัณฑสถานหญิงธัญบุรี จังหวัดปทุมธานี

-   สนับสนุนคอมพิวเตอร์ใช้แล้วสภาพดีให้กับภาควิชาวิศวกรรมไฟฟ้า ชมรมไฟฟ้า และ IEEE-CU
    Student Chapter และ SPIE คณะวิศวกรรมศาสตร์ จุฬาลงกรณ์มหาวิทยาลัย
    เพื่อนำไปมอบให้โรงเรียนพระแท่นดงรังวิทยาคาร จังหวัดกาญจนบุรี ตามโครงการ “คอมฯ
    มือสองเพื่อน้องในชนบท”

-   จัดกิจกรรม “รักนี้ เพื่อน้อง” ให้กับเด็กๆ ในอุปการะของสถานเลี้ยงเด็ก บ้านครูน้อย
    เพื่อมอบความรักและความห่วงใยให้กับเด็กๆ ในโอกาสเทศกาลวันแห่งความรัก

-   สนับสนุนการจัดกอล์ฟการกุศลเพื่อช่วยเหลือการดำเนินโครงการช่วยเหลือผู้สูงอายุในประเทศไทยของมูลนิธิแสงประทีปเพื่อผู้สูงวัยในชุมชน

-   สนับสนุนการจัดงาน “วันนักกีฬายอดเยี่ยมประจำปี 2550”
    ให้กับสมาคมผู้สื่อข่าวกีฬาแห่งประเทศไทย
    เพื่อประกาศเกียรติคุณให้กับนักกีฬาไทยที่ทำชื่อเสียงให้กับประเทศจากการแข่งขันทั้งในและนอกประเทศ

-   สนับสนุนการส่งนักกีฬาฟุตบอลคนหูหนวกของไทยไปแข่งขันรอบสุดท้ายของฟุตบอลโลก ครั้งที่ 1
    ที่ประเทศกรีซ

นอกจากนี้ ธนาคาร ยังให้ความสำคัญเรื่องการอนุรักษ์พลังงานและสิ่งแวดล้อม
โดยปลูกฝังให้ผู้บริหารและพนักงานช่วยกันประหยัดพลังงานและอนุรักษ์สิ่งแวดล้อม
โดยการจัดกิจกรรม “รวมพลังชาว KK ประหยัดพลังงาน”
เพื่อรณรงค์มาตรการประหยัดพลังงานต่างๆ เช่น การลดการใช้ไฟฟ้าและโทรศัพท์ การประหยัดน้ำ
ฯลฯ ตลอดจนร่วมมือกับชมรมอนุรักษ์ป่าชายเลน ตำบลคลองตำหรุ จังหวัดชลบุรี จัดกิจกรรม “KK
กล้าใหม่ ร้อยดวงใจ ปลูกป่าชายเลน” เพื่อเป็นการฟื้นฟูระบบนิเวศน์ป่าชายเลนในจังหวัดชลบุรี
อีกด้วย

ด้วยปณิธานของผู้ก่อตั้งกลุ่มเกียรตินาคินที่ว่า เกียรตินาคินไปอยู่ที่ไหนก็ต้องทำให้สังคมแห่งนั้นเจริญ
ทำให้ธนาคารฯ มุ่งมั่นในการดำเนินกิจกรรมด้านความรับผิดชอบต่อชุมชน สังคม
และสิ่งแวดล้อมต่อไป ควบคู่ไปกับการดำเนินธุรกิจที่ดี ในการเป็นสถาบันการเงินของคนไทย
ที่ยึดมั่นในหลักการกำกับดูแลกิจการที่ดี และมีคุณธรรม

9.4.2.4 การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึงทั้งรายงานข้อมูลทางการเงิน และข้อมูลทั่วไป เช่นแบบแสดงรายการข้อมูลประจำปี
(แบบ56-1) และรายงานประจำปีแล้ว ข้อมูลสำคัญที่มีผลกระทบต่อราคาหุ้นของธนาคาร
โดยได้เผยแพร่ข้อมูลข่าวสารต่างๆ ดังกล่าว เพื่อให้ผู้ลงทุนและผู้ที่เกี่ยวข้องได้รับทราบ
ผ่านช่องทางการเผยแพร่ข้อมูลต่างๆ ของตลาดหลักทรัพย์แห่งประเทศไทย และเว็บไซต์ของธนาคาร
(www.kiatnakin.co.th) โดยธนาคารดูให้ข้อมูลเป็นปัจจุบันอยู่เสมอ
พร้อมทั้งให้หน่วยงานนักลงทุนสัมพันธ์ (Investor Relations)
ให้บริการข้อมูลข่าวสารและกิจกรรมต่างๆ ของธนาคาร แก่ผู้ลงทุน ผู้ถือหุ้น นักวิเคราะห์
และประชาชนทั่วไป ทั้งนี้ผู้ที่สนใจสามารถติดต่อหน่วยงานดังกล่าวได้ที่ โทรศัพท์ 0-2680-3160-1
หรือที่เว็บไซต์ (www.kiatnakin.co.th) หรือที่ e-mail address :
investor_relation@kiatnakin.co.th

นอกจากนั้นธนาคารยังจัดให้มีการประชุมพบปะนักวิเคราะห์หลักทรัพย์เพื่อเผยแพร่ข้อมูลของธนาคารโดยตรงอย่างต่อเนื่อง
รวมถึงการร่วมมือกับสมาคมนักวิเคราะห์หลักทรัพย์จัดการประชุมดังกล่าวเป็นประจำด้วย โดยในปี
2551 ที่ผ่านไปธนาคารได้จัดให้มีการประชุมพบปะนักวิเคราะห์ในประเทศจำนวน 4 ครั้ง
มีการจัดให้นักวิเคราะห์/นักลงทุนพบผู้บริหารธนาคารโดยตรง 33 ครั้ง
และจัดให้มีการพบปะนักลงทุนต่างประเทศ ในต่างประเทศ 2 ครั้ง
การพบปะนักลงทุนต่างประเทศในประเทศ 2 ครั้ง

นอกจากนั้นธนาคารยังจัดให้มีการแถลงผลการดำเนินงานและตอบข้อซักถามแก่สื่อมวลชนเป็นประจำทุกปีในช่วงต้นปีและกลางปี
เพื่อให้สื่อมวลชนได้รับทราบผลการดำเนินงานที่ถูกต้องครบถ้วนของธนาคาร
ธนาคารยังจัดให้คณะกรรมการมีการรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
ดังรายละเอียดในหน้า 88 และคณะกรรมการยังดูแลให้มีการเปิดเผยข้อมูลบทบาทหน้าที่
การรับผิดชอบปฏิบัติหน้าที่ รายละเอียดของนโยบายผลตอบแทน จำนวนครั้งของการประชุม
จำนวนครั้งที่กรรมการเข้าร่วมประชุมของคณะกรรมการและคณะกรรมการชุดย่อย
โดยรายละเอียดในหน้า 78-79
และธนาคารยังมีการเปิดเผยข้อมูลผลตอบแทนที่กรรมการได้รับจากการเป็นกรรมการในบริษัทย่อยรวมไว้กับผลตอบแทนที่ได้รับจากธนาคารในตาราง
“ผลตอบแทนคณะกรรมการธนาคารปี 2551 หน้า 60 แล้ว

  9.4.2.5 ความรับผิดชอบของคณะกรรมการ

- โครงสร้างกรรมการ

คณะกรรมการธนาคารมีจำนวน 10 คน ประกอบด้วยกรรมการที่เป็นผู้บริหารจำนวน 3 คน
กรรมการที่เป็นผู้บริหาร 3 คน กรรมการที่ไม่ได้เป็นผู้บริหาร 2 คน เป็นกรรมการอิสระจำนวน 5
คน
เพื่อเป็นไปตามหลักการกำกับดูแลกิจการที่ดีธนาคารแต่งตั้งกรรมการอิสระขึ้นเป็นประธานกรรมการของธนาคาร
ขณะที่มีประธานเจ้าหน้าที่บริหารไม่ได้เป็นบุคคลเดียวกันกับกรรมการผู้จัดการใหญ่
ทำให้มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
และในการทำหน้าที่ของประธานกรรมการหากมีวาระที่เกี่ยวข้องด้านใดก็ตาม
จะมอบหมายให้กรรมการอิสระที่มีอาวุโสทำหน้าที่แทนประธานกรรมการธนาคาร
โดยธนาคารได้กำหนดความหมายคำนิยามกรรมการอิสระที่ธนาคารกำหนดไว้
ซึ่งเข้มงวดกว่าข้อกำหนดขั้นต่ำ ของสำนักงานคณะกรรมการกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังนี้

(1) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของธนาคาร บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของธนาคาร บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา
ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของธนาคาร

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของธนาคารหรือบริษัทย่อย

(4) ไม่มีหรือเคยมีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ธนาคารหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3
ของสินทรัพย์ที่มีตัวตนสุทธิของธนาคารหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่าง 1
ปีก่อนวันที่มีความสัมพันธ์ทางธุรกิจกับบุคคลเดียวกัน

(5) ไม่เป็นหรือเคยเป็นผู้สอบบัญชีของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร สังกัดอยู่
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่

ผ่านมา

(6) ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปีจากธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคารและไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา

(7)ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของธนาคาร ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย

(9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร
ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามหลักเกณฑ์ข้อที่ 1-9 แล้ว
กรรมการอิสระอาจได้รับมอบหมายจากคณะกรรมการ ให้ตัดสินใจในการดำเนินกิจการของธนาคาร
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
หรือผู้มีอำนาจควบคุมของธนาคาร โดยมีการตัดสินใจในรูปแบบขององค์คณะ (collective
decision) ได้

- คณะอนุกรรมการ

คณะกรรมการธนาคารได้แต่งตั้งคณะกรรมการตรวจสอบ
คณะกรรมการบริหารความเสี่ยงและคณะกรรมการสรรหาและกำหนดค่าตอบแทน
เพื่อช่วยในการกำกับดูแลกิจการของธนาคารโดยมีรายละเอียดขอบเขต
อำนาจหน้าที่ตามที่ระบุในหัวข้อ การจัดการแล้ว
โดยคณะกรรมการชุดย่อยได้แก่คณะกรรมการตรวจสอบและคณะกรรมการสรรหาและกำหนดค่าตอบแทนมีประธานเป็นกรรมการอิสระ
และคณะกรรมการเกือบทั้งหมดเป็นกรรมการอิสระ เพื่อให้การทำงานเป็นไปอย่างอิสระและโปร่งใส

  - บทบาทหน้าที่และความรับผิดชอบของคณะกรรมการ

  - บทบาทและหน้าที่ของกรรมการ รายละเอียดกล่าวไว้ในในหัวข้อ “การจัด

การ” แล้ว

- จริยธรรมทางธุรกิจ ธนาคารมีการประกาศจริยธรรมทางวิชาชีพ
เพื่อเป็นแนวทางการปฏิบัติที่ดีรวมถึงการออกข้อพึงปฏิบัติเกี่ยวกับจริยธรรมทางวิชาชีพของผู้บริหาร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของธนาคารด้วยความซื่อสัตย์สุจริตและเที่ยงธรรม
ทั้งการปฏิบัติต่อธนาคารและผู้มีส่วนได้เสียทุกกลุ่ม
โดยธนาคารได้สื่อสารกับพนักงานและติดตามการปฏิบัติตามแนวทางดังกล่าวเป็นประจำ
รวมถึงการจัดสัมมนาเพื่อให้เกิดความรู้ความเข้าใจร่วมกันระหว่างผู้บริหารและพนักงานเกี่ยวกับจริยธรรมทางธุรกิจอย่างสม่ำเสมอ
เนื้อหาโดยสรุปดังนี้

- การปฏิบัติและความรับผิดชอบต่อผู้ถือหุ้น มีการปฏิบัติหน้าที่ด้วยความซื่อสัตย์สุจริต
และเป็นธรรมต่อผู้ถือหุ้น บริหารงานด้วยความระมัดระวังและรอบคอบ
ไม่แสวงหาผลประโยชน์ให้ตนเองและผู้เกี่ยวข้องโดยใช้ข้อมูลใดๆ ของธนาคาร
รวมถึงไม่เปิดเผยข้อมูลลับของธนาคารต่อบุคคลภายนอกโดยเฉพาะคู่แข่งขัน

  - การปฏิบัติและความรับผิดชอบต่อลูกค้า

นำเสนอผลิตภัณฑ์ที่ตรงกับความต้องการของลูกค้า
มีการเปิดเผยข้อมูลข่าวสารเกี่ยวกับผลิตภัณฑ์และบริการอย่างครบถ้วน ถูกต้อง
และเปิดโอกาสให้ลูกค้าสามารถร้องเรียนเกี่ยวกับการบริการ
เพื่อให้ลูกค้าได้รับการตอบสนองอย่างรวดเร็ว รวมถึงรักษาความลับของลูกค้าอย่างเคร่งครัด
และไม่กำหนดเงื่อนไขการค้าที่ไม่เป็นธรรมกับลูกค้า

  - การปฏิบัติและความรับผิดชอบต่อคู่ค้า/เจ้าหนี้

ไม่เรียก หรือไม่รับ หรือจ่ายผลประโยชน์ใดๆ ที่ไม่สุจริตในการติดต่อกับคู่ค้าหรือเจ้าหนี้
ถ้ามีข้อมูลดังกล่าว

เกิดขึ้นให้เปิดเผยรายละเอียดต่อคู่ค้า และ/หรือ
เจ้าหนี้และร่วมกันแก้ไขปัญหาโดยยุติธรรมและรวดเร็ว รวมถึงการปฏิบัติตามเงื่อนไขต่างๆ
ที่มีต่อเจ้าหนี้อย่างเหมาะสมและเป็นธรรม

  - การปฏิบัติและความรับผิดชอบต่อภาครัฐ มีการปฏิบัติตามนโยบาย กฎหมาย และ

ข้อบังคับที่เกี่ยวข้อง ส่งเสริมการปกครองในระบบประชาธิปไตย โดยมีพระมหากษัตริย์เป็นประมุข
และ

ดำเนินภารกิจด้วยความรับผิดชอบ

- การปฏิบัติและความรับผิดชอบต่อพนักงาน
จัดระบบการให้ผลตอบแทนที่เป็นธรรมและเสมอภาคแก่พนักงาน
รวมถึงการดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สิน
จัดให้มีระบบการบริหารทรัพยากรบุคคลในเรื่องการแต่งตั้ง โยกย้าย
รวมถึงการให้รางวัลและการลงโทษที่ชัดเจน
ให้ความสำคัญต่อการพัฒนาความรู้ความสามารถของพนักงาน
และบริหารงานโดยหลีกเลี่ยงการกระทำใดๆ ที่ไม่เป็นธรรม
ซึ่งอาจมีผลกระทบต่อความมั่นคงในหน้าที่การงานของพนักงาน

- ด้านการปฏิบัติและความรับผิดชอบต่อคู่แข่งทางการค้า มีการประพฤติ
ปฏิบัติภายใต้กรอบกติกาการแข่งขันที่ดี ไม่แสวงหาข้อมูลที่เป็นความลับของคู่แข่งทางการค้า
ด้วยวิธีการที่ไม่สุจริต ไม่พยายามทำลายชื่อเสียงของคู่แข่งทางการค้าด้วยการกล่าวหาในทางร้าย

- ด้านการปฏิบัติและความรับผิดชอบต่อสังคมและชุมชน ไม่กระทำการใดๆ
ที่จะมีผลเสียหายต่อทรัพยากรธรรมชาติและสภาพแวดล้อม
ให้การสนับสนุนกิจกรรมที่มีส่วนสร้างสรรค์สังคมอย่างสม่ำเสมอ
รวมถึงการปลูกฝังจิตสำนึกของความรับผิดชอบต่อสังคมให้เกิดขึ้นในหมู่พนักงานทุกระดับอย่างต่อเนื่องและจริงจัง

- ความขัดแย้งทางผลประโยชน์
คณะกรรมการธนาคารได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
มีการกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
การกำหนดให้กรรมการที่มีส่วนเกี่ยวข้องงดออกเสียงในการลงมติในรายการที่อาจมีความขัดแย้งทางผลประโยชน์
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
มูลค่ารายการ คู่สัญญา ไว้ในรายงานประจำปี และแบบ 56-1 แล้ว

- ระบบการควบคุมและตรวจสอบภายใน
ธนาคารได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
มีการกำหนดอำนาจหน้าที่ในการดำเนินการของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมการใช้ทรัพย์สินให้เกิดประโยชน์
มีการแบ่งแยกหน้าที่ผู้ปฏิบัติงาน ผู้ควบคุม ผู้อนุมัติออกจากกัน เพื่อให้เกิดการถ่วงดุล
และตรวจสอบระหว่างกันอย่างเหมาะสม
รายงานทางการเงินของธนาคารที่เปิดเผยต่อสาธารณะจัดทำขึ้นตามหลักการ
และมาตรฐานทางบัญชีที่บังคับใช้ในธุรกิจสถาบันการเงินภายใต้การตรวจสอบของผู้สอบบัญชีภายนอก
และคณะกรรมการตรวจสอบได้พบกับผู้สอบบัญชีภายนอกรวม 4 ครั้ง
พบกับผู้ตรวจสอบจากธนาคารแห่งประเทศไทย 1 ครั้ง ในปีที่ผ่านมา
เพื่อให้รับทราบผลการตรวจสอบ ข้อเสนอแนะ ความเห็น เพื่อการติดตาม การปรับปรุงแก้ไข
มีการสอบทานระบบการควบคุม การเสนอรายงานต่อผู้บริหารสายที่รับผิดชอบ
ธนาคารมีสายตรวจสอบภายใน
ทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของธนาคาร
ได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบให้มีการปฏิบัติตามกฎหมายและข้อกำหนดที่เกี่ยวข้องกับธนาคาร
และเพื่อให้สายตรวจสอบภายในมีความอิสระ สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้สายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และคณะกรรมการธนาคาร คณะกรรมการธนาคารได้ให้ความสำคัญในเรื่องการบริหารความเสี่ยง
มีการกำหนดมาตรการป้องกันและจัดการกับความเสี่ยง
โดยมีสายบริหารความเสี่ยงที่รายงานตรงต่อคณะกรรมการบริหารความเสี่ยง
และคณะกรรมการธนาคาร
นอกจากนี้คณะกรรมการธนาคารมีการประเมินความเพียงพอของระบบการควบคุมภายใน
เพื่อให้กรรมการทุกคนได้พิจารณาทบทวนระบบการควบคุมภายในของธนาคารว่ามีความถูกต้องรัดกุมตามแนวทางที่กำหนดทุกปี
โดยสายตรวจสอบภายในเป็นผู้รวบรวม สรุปผล และนำเสนอในรายงานประจำปี
และเปิดเผยต่อสาธารณะ

- นโยบายการบริหารความเสี่ยง
คณะกรรมการธนาคารมีการกำกับดูแลการบริหารความเสี่ยงผ่านคณะกรรมการบริหารความเสี่ยงอย่างใกล้ชิดโดยธนาคารมีนโยบายให้มีการบริหารความเสี่ยงให้ครอบคลุมทั้งองค์กรของธนาคารและกลุ่มธุรกิจในเครือ
รวมถึงมีการทบทวนระบบหรือประเมินประสิทธิผลของการจัดการความเสี่ยงอย่างต่อเนื่อง
คณะกรรมการยังให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย
โดยคณะกรรมการบริหารความเสี่ยงซึงมีสายบริหารความเสี่ยงเป็นผู้ปฎิบัติตามนโยบายและรายงานให้คณะกรรมการทราบเป็นประจำ

  - การประชุมคณะกรรมการ

การประชุมคณะกรรมการ ธนาคารมีการกำหนดการประชุมล่วงหน้า มีระเบียบวาระการประชุม
ชัดเจน มีส่วนงานเลขานุการ สำนักกรรมการ รับผิดชอบในการจัดประชุม และส่งหนังสือเชิญประชุม

ล่วงหน้า 7 วัน พร้อมระเบียบวาระการประชุมซึ่งระบุถึงวัตถุประสงค์ และเหตุผลของแต่ละวาระ
เพื่อให้

กรรมการมีเวลาในการพิจารณาข้อมูลอย่างเพียงพอก่อนเข้าร่วมประชุม โดยในปี 2551 ที่ผ่านมา
คณะกรรมการธนาคารมีการประชุมรวม 8 ครั้ง
ประธานกรรมการมีการจัดสรรเวลาการประชุมไว้อย่างเพียงพอที่ฝ่ายจัดการจะนำเสนอเรื่องเพื่อรายงาน
และมากพอที่กรรมการจะอภิปรายปัญหาสำคัญอย่างรอบคอบ
มีการจัดทำรายงานการประชุมเป็นลายลักษณ์อักษร และผ่านการรับรองจากคณะกรรมการทุกครั้ง
พร้อมให้คณะกรรมการและผู้ที่เกี่ยวข้องสามารถตรวจสอบได้

นอกจากนั้นเพื่อเป็นการให้ข้อมูลสารสนเทศข้อมูลปัญหาของธนาคารให้ชัดเจนมากขึ้น ประธาน
กรรมการยังสนับสนุนให้กรรมการผู้จัดการใหญ่เชิญผู้บริหารระดับสูงเข้าร่วมประชุมเพื่อให้ข้อมูลเพิ่มเติมแก่คณะกรรมการ
และเป็นการสร้างความคุ้นเคยกันมากขึ้น
ธนาคารยังเปิดโอกาสให้คณะกรรมการสามารถขอข้อมูลที่จำเป็นเพิ่มเติมได้จากกรรมการผู้จัดการใหญ่หรือเลขานุการบริษัท
หรือผู้บริหารระดับสูงอื่นได้ ภายในขอบเขตนโยบายที่กำหนดไว้
ซึ่งรวมถึงการเปิดโอกาสให้กรรมการที่ไม่เป็นผู้บริหารมีโอกาสประชุมระหว่างกันเอง
เพื่อเป็นการอภิปรายปัญหาเกี่ยวกับการจัดการที่อยู่ในความสนใจอย่างต่อเนื่อง

[]

[] 

[]การเข้าประชุมของคณะกรรมการและคณะอนุกรรมการในปี 2551

- การประเมินตนเองของคณะกรรมการ

ด้านการประเมินตนเองของคณะกรรมการ
คณะกรรมการธนาคารจัดทำแบบประเมินผลการปฏิบัติงานของตนเองทุกปี
ซึ่งรวมถึงการประเมินผลการปฏิบัติงานประธานกรรมการบริหาร และกรรมการผู้จัดการใหญ่
โดยคณะกรรมการที่เป็นผู้บริหารและไม่ใช่ผู้บริหารทุกคน เพื่อให้ทราบว่าระยะเวลา 1
ปีที่ผ่านมามีการปฏิบัติงานครบถ้วนเหมาะสมตามขอบเขตอำนาจหน้าที่และเป็นไปตามหลักการกำกับดูแลกิจการที่ดีอย่างไร
โดยผลการประเมินตนเองของคณะกรรมการในปี 2551ในภาพรวมในระดับคะแนน 3-4
(จากคะแนนเต็ม 4) เท่ากับ 92 ดังมีรายละเอียดดังนี้

[]

  - ค่าตอบแทน

  ค่าตอบแทนของกรรมการและผู้บริหาร รายละเอียดอยู่ในหัวข้อ 9.3 ผลตอบแทนผู้บริหาร

  - การพัฒนากรรมการและผู้บริหาร

คณะกรรมการธนาคารเป็นผู้กำหนดและมีส่วนร่วมในวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของธนาคาร
ตลอดจนกำกับดูแลให้ฝ่ายบริหารดำเนินการให้เป็นไปตามเป้าหมายของแผนธุรกิจ
และงบประมาณที่กำหนดไว้อย่างมีประสิทธิภาพและประสิทธิผล
ธนาคารยังได้จัดให้มีการประชุมถ่ายทอดแผนธุรกิจไปยังผู้บริหารและพนักงานให้เกิดความเข้าใจร่วมกันอย่างต่อเนื่อง
รวมทั้งจัดให้มีระบบการควบคุมภายใน การกำกับดูแลกิจการ และการบริหารความเสี่ยงที่ดี
นอกจากนั้น กรรมการธนาคารทั้งหมดผ่านการอบรมจากสมาคมส่งเสริมสถาบันกรรมการบริษัทไทย
(IOD) แล้ว ในส่วนของผู้ที่จะดำรงตำแหน่งกรรมการธนาคาร
ธนาคารมีการชี้แจงถึงขอบเขตหน้าที่รวมถึงการให้ข้อมูลพื้นฐานของธนาคารเพื่อเพิ่มความเข้าใจเกี่ยวกับธนาคารมากยิ่งขึ้น
คณะกรรมการธนาคารและคณะกรรมการบริหารมีความรับผิดชอบตามหน้าที่ต่อผู้ถือหุ้น
มีการแบ่งแยกบทบาทหน้าที่รับผิดชอบระหว่างคณะกรรมการธนาคารกับคณะกรรมการบริหารอย่างชัดเจน
โดยมีรายละเอียดในหัวข้อโครงสร้างการจัดการแล้ว

นโยบายและวิธีปฎิบัติการไปดำรงตำแหน่งกรรมการในบริษัทอื่นของกรรมการผู้จัดการและผู้บริหารระดับสูงของบริษัทอย่างชัดเจน
ทั้งประเภทของตำแหน่งกรรมการและจำนวนบริษัทที่สามารถไปดำรงตำแหน่งได้

  ธนาคารเป็นธนาคารพาณิชย์ที่อยู่ภายใต้การกำกับดูแลของธนาคารแห่งประเทศไทย ซึ่งมีข้อ

กำหนดที่ชัดเจนเกี่ยวกับการเป็นกรรมการในบริษัทอื่นของกรรมการแลผู้บริหารระดับสูงตามประกาศที่
สนส.60/2551 ลว. 3 สิงหาคม 2551
ที่กำหนดให้กรรมการและผู้บริหารระดับสูงของธนาคารเป็นประธานกรรมการ กรรมการบริหาร
หรือกรรมการผู้มีอำนาจลงนามอย่างใดอย่างหนึ่งหรือหลายอย่างในบริษัทอื่นได้ไม่เกิน 3 กลุ่มธุรกิจ
โดยพิจารณาความเป็นกลุ่มธุรกิจจากอำนาจควบคุมกิจการ

  โดยธนาคารได้เปิดเผยข้อมูลการดำรงตำแหน่งของกรรมการแต่ละคนรวมถึงกรรมการบริหารใน

เอกสารแนบ 1 หัวข้อรายละเอียดเกี่ยวกับผู้บริหารและผู้มีอำนาจควบคุมของธนาคารแล้ว

วาระการตำแหน่งของกรรมการ

  ธนาคารกำหนดไว้ในข้อบังคับข้อ 18 ของธนาคาร โดยระบุว่าในการประชุมผู้ถือหุ้นสามัญประ

จำปีทุกครั้ง ให้กรรมการออกจากตำแหน่งอย่างน้อยจำนวน 1 ใน 3 โดยอัตราดังกล่าว
ถ้าจำนวนกรรมการจะแบ่งออกให้เป็นสามส่วนไม่ได้
ก็ให้กรรมการออกโดยจำนวนใกล้เคียงที่สุดกับส่วนหนึ่งในสาม
กล่าวคือการดำรงตำแหน่งของกรรมการเฉลี่ย 3 ปี /วาระ

การแต่งตั้งเลขานุการบริษัท

ธนาคารได้มีมติแต่งตั้งนางสินีนาถ เดชะคุปต์ผู้ทำหน้าที่เลขานุการบริษัทอย่างเป็นทางการเมื่อวันที่
24 กรกฎาคม 2552 โดยทำหน้าที่นามบริษัทหรือคณะกรรมการดังนี้

- จัดทำและเก็บรักษาเอกสารดังต่อไปนี้เช่น ทะเบียนกรรมการ หนังสือนัดประชุมกรรมการ
รายงานการประชุมคณะกรรมการธนาคาร หนังสือนัดประชุมผู้ถือหุ้น และรายงานการประชุม ผู้ถือหุ้น

- เก็บรักษารายงานการมีส่วนได้เสียรักษาเอกสารดังต่อไปนี้เช่น ทะเบียนกรรมการ
หนังสือนัดประชุมกรรมการ รายงานการประชุมคณะกรรมการธนาคาร หนังสือนัดประชุมผู้ถือหุ้น
และรายงานการประชุมผู้ถือหุ้นที่รายงานโดยกรรมการหรือผู้บริหาร

- ดำเนินการอื่นๆ ตามที่คณะกรรมการกำกับตลาดทุนกำหนด

การพัฒนากรรมการและผู้บริหาร 

  ธนาคารโดยคณะกรรมการสรรหาและกำหนดค่าตอบแทนได้กำหนดนโยบายแผนทดแทนตำแหน่ง

งานรวมถึงการกำหนดให้จัดทำแผนสืบทอดตำแหน่ง (Succession plan)
ตำแหน่งกรรมการผู้จัดการใหญ่ และยังมีการจัดทำแผนพัฒนาผู้บริหารระดับสูง 3 ระดับประมาณ 30
คน
เพื่อพัฒนาขีดควาสามารถและการเตรียมพร้อมในการสืบทอดตำแหน่งงานในกรณีที่ตนไม่สามารถปฎิบัติหน้าที่ได้
และได้มีการรายงานเพื่อให้คณะกรรมการธนาคารรับทราบความคืบหน้าเป็นระยะ

  ธนาคารเล็งเห็นความสำคัญของหลักการกำกับดูแลกิจการที่ดี ที่จะแสดงให้เห็นถึงระบบการ

บริหารจัดการที่มีประสิทธิภาพ โปร่งใส ตรวจสอบได้ ช่วยสร้างความเชื่อมั่นและมั่นใจต่อทุกฝ่าย
และจะช่วยเพิ่มมูลค่า ส่งเสริมให้ธนาคารเติบโตได้อย่างยั่งยืน
ธนาคารยังยึดมั่นที่จะพัฒนาการปฎิบัติตามหลักการกำกับดูแลกิจการที่ดีให้ดีขึ้น
โดยในบางประเด็นที่ธนาคารยังไม่ได้ปฏิบัติตามเช่น

  ----------------------------------------------------- ---------------------------------------------------------------------------------------
                                                        เหตุผล/มาตรการทดแทนที่ธนาคารนำมาใช้

  1. มาตรการชดเชยในกรณีที่ผู้มีส่วนได้เสียได้รับ                   ผู้มีส่วนได้เสียของธนาคารเช่นลูกค้า พนักงาน เจ้าหนี้ คู่ค้า ชุมชน สังคมและสิ่งแวดล้อม ฯลฯ
  ความเสียหายจากการที่บริษัทละเมิดสิทธิตามกฎหมายของผู้มีส่วนได้เสีย   ที่ผ่านมาธนาคารยังไม่มีข้อขัดแย้งที่เป็นการละเมิดผู้มีส่วนได้เสียดังกล่าวจึงยังไม่ได้มีการกำหนดมาตราการชดเชยใดๆ
                                                        แต่หากมีการละเมิดเกิดขึ้น ธนาคารต้องมีการชดเชยให้ผู้ถูกละเมิดตามที่กฎหมายกำหนด

  2. การรายงานผลการดำเนินงานของคณะกรรมการทราบทุกเดือน      ธนาคารไม่ได้มีการประชุมคณะกรรมการธนาคารทุกเดือน
  กรณีที่ไม่ได้ประชุมคณะกรรมการทุกเดือน                         แต่มีการรายงานผลการดำเนินงานให้คณะกรรมการธนาคารทราบเป็นประจำทุกไตรมาส
                                                        ยกเว้นในกรณีที่เห็นว่าในระหว่างเดือน การดำเนินงานของธนาคารมีการเปลี่ยนแปลงที่เป็นนัยสำคัญ

  3. การประเมินผลการปฏิบัติหน้าที่ของกรรมการเป็นรายบุคคล         ธนาคารมีการประเมินผลการปฏิบัติหน้าที่ของกรรมการเป็นรายคณะ
                                                        เนื่องจากเห็นว่าการประเมินเป็นรายบุคลอาจยังมีความคลาดเคลื่อนเกิดขึ้นได้
  ----------------------------------------------------- ---------------------------------------------------------------------------------------

1.  การควบคุมภายใน

ธนาคารกำหนดให้มีระบบการควบคุมภายในตามหลักการกำกับดูแลกิจการที่ดี ที่พิจารณาปัจจัยสำคัญ 5
ประการ ดังนี้

(1) สภาพแวดล้อมของการควบคุมที่ดี (Control Environment)

ธนาคารสนับสนุน
ส่งเสริมให้พนักงานทุกคนตระหนักถึงความจำเป็นของระบบการควบคุมภายในโดยกำหนดภารกิจและเป้าหมายที่ชัดเจน
สามารถวัดผลได้ มีคู่มือปฏิบัติงานและแบบสอบทานการปฏิบัติงาน(Check List) ที่ช่วยในการกำกับ
ควบคุมการปฏิบัติงานให้เป็นไปตามกฎระเบียบ มีหน่วยงานที่คอยให้การแนะนำ สนับสนุน
เพื่อเป็นแนวทางให้พนักงานปฏิบัติมีนโยบายและระเบียบปฏิบัติที่เป็นลายลักษณ์อักษร
มีการปฐมนิเทศเพื่อให้พนักงานใหม่ทุกคนเข้าใจในวัฒนธรรมองค์กร รับทราบ กฎ ระเบียบที่สำคัญ
มีความเข้าใจในธุรกิจ โดยให้ความสำคัญต่อความซื่อสัตย์ สุจริตและจริยธรรมในการดำเนินธุรกิจ
รวมทั้งการจัดโครงสร้างองค์กรอย่างเหมาะสม นอกจากนี้ยังจัดให้มีการอบรม ทบทวน
กระบวนการในการควบคุมภายใน การบริหารความเสี่ยง และการกำกับดูแลที่ดี
พร้อมส่งเสริมให้มีการปฏิบัติตามกฎหมายที่สำคัญ อย่างต่อเนื่อง

(2) กระบวนการประเมินและบริหารความเสี่ยง (Risk Assessment and Management)

ธนาคารมีนโยบายการบริหารความเสี่ยงในการทำธุรกิจสินเชื่อ (Credit Policy)
และการบริหารความเสี่ยง ทั้ง 5 ด้าน (Risk Management Policy)
ตามกรอบแนวทางของธนาคารแห่งประเทศไทย
โดยมีสายบริหารความเสี่ยงซึ่งรายงานตรงต่อคณะกรรมการบริหารความเสี่ยง
คอยกำกับดูแลการบริหารความเสี่ยงด้านต่างๆ ของธนาคาร
ให้อยู่ในระดับที่สามารถบริหารจัดการได้อย่างเหมาะสม ชัดเจน โปร่งใส และสามารถตรวจสอบได้
โดยมีสายตรวจสอบภายใน และสายกำกับการปฏิบัติตามกฎเกณฑ์
ติดตามดูแลให้มีการปฏิบัติตามนโยบายการบริหารความเสี่ยงของธนาคาร

(3) กิจกรรมควบคุมที่ดี (Control Activities)

ธนาคารมีการกำหนดขอบเขต อำนาจ หน้าที่ของคณะกรรมการชุดต่างๆ และระดับอำนาจ
กระบวนการในการอนุมัติรายการที่ชัดเจน มีการกำหนดวิธีการป้องกัน
และการค้นหาการสูญหายของทรัพย์สิน
รวมถึงการกำหนดวัฒนธรรมในการปฏิบัติงานที่ให้พนักงานทุกคนต้องรายงานความผิดปกติ
ความผิดพลาดในการปฏิบัติงานให้หัวหน้างานรับทราบ เพื่อให้มีการแก้ไขปัญหาได้ทันที
มีการแบ่งแยกหน้าที่ มีการสอบทานการปฏิบัติงานโดยหัวหน้างาน
มีการตรวจสอบเพื่อให้แน่ใจว่ามีการปฏิบัติตามกฎหมาย และข้อบังคับที่เกี่ยวข้อง และ
ในกรณีที่มีความผิดพลาดเกิดขึ้นจะมีการตั้ง คณะกรรมการที่ประกอบด้วยหน่วยงานกลาง
เพื่อหาข้อเท็จจริง และ แนวทางในการแก้ไข ปรับปรุงการปฏิบัติงาน
เพื่อป้องกันความผิดพลาดดังกล่าว เสนอคณะกรรมการบุคคลเพื่อพิจารณา

(4) ระบบสารสนเทศ และ การสื่อสารข้อมูลที่ดี (Information and Communication)

ธนาคารจัดให้มีระบบงานเทคโนโลยีสารสนเทศที่ช่วยในการบริหารจัดการข้อมูลให้ทันต่อเหตุการณ์
อย่างเพียงพอ เพื่อการพิจารณาตัดสินใจ โดยมีการจัดเก็บเป็นหมวดหมู่ครบถ้วน
อยู่ในรูปแบบที่เข้าใจง่าย มีการสื่อสารภายในองค์กรอย่างทั่วถึง ชัดเจน
และนำเสนอต่อผู้ที่มีส่วนเกี่ยวข้องทุกฝ่ายอย่างทั่วถึง รวมไปถึงการพัฒนาระบบการให้ความรู้
ความเข้าใจในธุรกิจ และการบริหารจัดการ เพื่อส่งเสริมให้พนักงานมีความเชี่ยวชาญในธุรกิจ
ที่สามารถให้คำแนะนำ และความเห็นแก่ลูกค้าและผู้เกี่ยวข้อง ให้ได้รับประโยชน์
สูงสุดตามที่กำหนดเป็นวิสัยทัศน์และพันธกิจของธนาคาร

(5) ระบบการติดตาม และ การประเมินผลที่ดี (Monitoring and Evaluation)

ธนาคารมีกระบวนการ ขั้นตอน และเครื่องมือที่ช่วยให้ผู้บริหาร หัวหน้างาน
สามารถติดตามการปฏิบัติงาน การพัฒนาประสิทธิภาพ และประเมินผล ได้ตามเกณฑ์มาตรฐาน
ตัวชี้วัด (Balance Scorecard & Key Performance Indicators)
เพื่อให้เกิดความมั่นใจว่าผลการปฏิบัติงาน
และประสิทธิภาพของระบบการควบคุมภายในยังดำเนินอยู่อย่างต่อเนื่อง
มีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป และข้อบกพร่องต่างๆ
ได้รับการแก้ไขอย่างทันท่วงที
ซึ่งคณะกรรมการธนาคารได้มีการประเมินระบบการควบคุมภายในเป็นประจำทุกปีอีกระดับหนึ่งด้วย

9.6 นโยบายการจ่ายเงินปันผล

ธนาคารมีนโยบายจ่ายเงินปันผลในอัตราไม่เกินกว่าร้อยละ 60
ของกำไรสุทธิในแต่ละปีตามงบการเงินรวมของธนาคาร
โดยการจ่ายเงินปันผลต้องได้รับอนุมัติจากที่ประชุมผู้ถือหุ้น
คณะกรรมการอาจจ่ายเงินปันผลระหว่างกาลให้แก่ผู้ถือหุ้นเป็นครั้งคราวได้เมื่อเห็นว่าธนาคารมีผลกำไรสมควรที่จะทำเช่นนั้น
และรายงานให้ที่ประชุมผู้ถือหุ้นทราบในคราวต่อไป

ในการพิจารณาจ่ายเงินปันผล ธนาคารจะคำนึงถึงผลประกอบการ
ผลตอบแทนของผู้ถือหุ้นในระยะยาวและระดับความเพียงพอของเงินกองทุนของธนาคาร
ซึ่งครอบคลุมแผนการทำธุรกิจ
ความเสี่ยงของธุรกิจธนาคารและผลกระทบทั้งก่อนและหลังจ่ายเงินปันผลนั้น

ขณะที่บริษัทย่อยมีนโยบายการจ่ายเงินปันผลตามมติของคณะกรรมการธนาคารที่เห็นว่ามีกำไรพอและสมควรที่จะจ่าย
โดยไม่ได้กำหนดอัตราจ่ายเงินปันผลไว้

  9.7 นโยบายด้านบุคลากร

จากวิสัยทัศน์ของธนาคารที่มุ่งมั่นในการ”เป็นธนาคารที่มีความเชี่ยวชาญเฉพาะด้านซึ่งลูกค้าเลือกใช้บริการเป็นอันดับแรก”
จึงมีการดำเนินการตามกลยุทธ์ด้านต่างๆ
เพื่อให้บรรลุวิสัยทัศน์ซึ่งกลยุทธ์ที่สำคัญอย่างหนึ่งคือกลยุทธ์ด้านบุคลากร
โดยธนาคารมุ่งเน้นในการพัฒนาบุคลากรให้มีประสิทธิภาพ มีความเชี่ยวชาญในงานที่ทำ
รวมทั้งมีความรู้ความสามารถและความมุ่งมั่นที่จะสนับสนุนและร่วมสร้างบริการทางธุรกิจที่ดีที่สุดให้กับลูกค้า

สำหรับปี 2551
ธนาคารได้ส่งเสริมและพัฒนาความรู้ความสามารถของพนักงานเพื่อให้ปฏิบัติงานได้อย่างมีประสิทธิภาพและพร้อมที่จะก้าวต่อไปพร้อมกับธนาคาร
โดยจัดให้มีหลักสูตรฝึกอบรมและพัฒนาตามเส้นทางการฝึกอบรมบุคลากร (Training Roadmap)
ที่วางไว้อย่างต่อเนื่องจำนวน 52 หลักสูตร 163 รุ่น โดยแบ่งประเภทของหลักสูตร ดังนี้

1.  ประเภทการบริหารจัดการ

    -   Unlease Your Potential

    -   KK Certified Trainer Workshop

    -   Professional Fact Finder

    -   Crucial Conversation

    -   Executive Talk

    -   Negotiation & Win

    -   Project management

2.  ประเภทตามหน้าที่งาน

    -   Effective Presentation Skill

    -   Interview Technique Workshop

    -   Sales Product Refresh

    -   Absolute HP Marketing

    -   Relationship with Dealer

    -   งาน ATM สำหรับ Authorizer & Teller

    -   การใช้ระบบ Sales Order Process

    -   Business Plan for Real Estate

3.  ประเภทพื้นฐาน / ทั่วไป

    -   KK Hand in Hand

    -   Effective Lotus Notes

    -   Writing Technique for Knowledge Management

นอกจากนี้ ธนาคารยังเน้นการพัฒนาทักษะให้กับพนักงานในระดับต่างๆ
โดยในระดับผู้บริหารได้จัดทำโครงการ KK Leadership Development Program
ให้แก่กลุ่มผู้บริหารที่จะต้องพัฒนาศักยภาพตามขีดความสามารถของภาวะผู้นำ
และสำหรับระดับพนักงานทั่วไป
นอกเหนือจากที่ได้รับการฝึกอบรมและพัฒนาตามโปรแกรมการฝึกอบรมและพัฒนาที่จัดให้แล้ว
ธนาคารยังส่งเสริมให้พนักงานพัฒนาตนเองอย่างต่อเนื่องโดยจัดโครงการ Link & Learn
ซึ่งเป็นโครงการห้องสมุดออนไลน์ที่พนักงานสามารถจองหนังสือผ่านระบบ HR Online ซึ่งเป็นระบบ
Intranet ของธนาคาร

สำหรับในปี 2552 ธนาคารยังคงมุ่งพัฒนาบุคลากรตามขีดความสามารถหลัก (Core Competency)
และมุ่งให้ความสำคัญในการออกแบบพัฒนาศักยภาพรายบุคคล (Individual Development
Plan: IDP) เพื่อพัฒนาให้ตรงกับขีดความสามารถของพนักงานมากที่สุด
รวมทั้งจะจัดทำแผนการพัฒนาสายอาชีพ (Career Development Plan)
เพื่อให้พนักงานมีโอกาสก้าวหน้าตามสายอาชีพ
และเพื่อส่งเสริมให้ธนาคารเป็นองค์กรแห่งการเรียนรู้และพัฒนาอย่างยั่งยืน จึงได้จัดทำโครงการ
Knowledge Management เพื่อให้เกิดการจัดระบบองค์ความรู้
การแลกเปลี่ยนข้อมูลและการถ่ายทอดองค์ความรู้ โดยมีแนวทางการดำเนินการ ดังนี้

-   สนับสนุนให้มีการจัดเก็บองค์ความรู้ที่จำเป็นและสำคัญอย่างเป็นระบบ (KM Mapping)

-   สนับสนุนและส่งเสริมให้เกิดชุมชนแห่งการเรียนรู้ (Community of Practice: CoP)
    เพื่อให้เกิดการแลกเปลี่ยนข้อมูลและถ่ายทอดความรู้ในสายงานต่างๆ

-   พัฒนาช่องทางและกระบวนการจัดการองค์ความรู้อย่างต่อเนื่องตลอดเวลา

นอกเหนือจากนโยบายด้านการพัฒนาบุคลากร
ธนาคารยังให้ความสำคัญในการพัฒนาระบบสารสนเทศเพื่อการบริหารทรัพยากรบุคคล
โดยจัดทำระบบ HR Online
ให้ผู้บริหารและพนักงานสามารถดำเนินการด้านการบริหารทรัพยากรบุคคลผ่านระบบออนไลน์ เช่น
การลงเวลาการทำงาน การลาต่างๆ เป็นต้น ซึ่งก่อให้เกิดความสะดวก
รวดเร็วและข้อมูลมีความถูกต้องแม่นยำ อันนำไปสู่การบริหารทรัพยากรบุคคลที่มีประสิทธิภาพมากยิ่ง

ในปัจจุบันธนาคารและบริษัทย่อย มีพนักงานรวมเท่ากับ 2,179 คน ในส่วนของธนาคารเกียรตินาคิน
จำกัด (มหาชน) มีพนักงานประจำ 1,889 คน และพนักงานสัญญาจ้างจำนวน 9 คน รวมทั้งสิ้น
1,898 คน แยกเป็นพนักงานที่ประจำอยู่ส่วนกลาง จำนวน849 คน และประจำอยู่ในส่วนภูมิภาค
จำนวน 1,049 คน จากพนักงานทั้งหมด สามารถแบ่งเป็นสายธุรกิจหลักๆ ได้ 5 สาย ได้แก่
สินเชื่อธุรกิจ,

สินเชื่อพัฒนาโครงการที่อยู่อาศัย, สินเชื่อเช่าซื้อรายย่อย, บริหารหนี้ และเงินฝากและการตลาด ณ
วันที่

31 ธันวาคม 2551 พนักงานของธนาคารเกียรตินาคิน จำกัด (มหาชน) (ตามงบการเงินรวม)
ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 1,050 ล้านบาท หรือเท่ากับ 87.5
ล้านบาทต่อเดือน ซึ่งผลตอบแทนได้รวมถึง เงินเดือน โบนัส เงินสมทบกองทุนสำรองเลี้ยงชีพ
และสวัสดิการพนักงานทั่วไป เช่น การรักษาพยาบาล การสันทนาการ และเครื่องแบบพนักงาน
เป็นต้น และในระยะเวลา 3 ปีที่ผ่านมา

ธนาคารไม่เคยมีข้อพิพาทด้านแรงงานที่สำคัญแต่อย่างใด